J.E. Daniel a’r diffyg sylw iddo yn llyfr Richard Wyn Jones | rhysllwyd.com\nJ.E. Daniel a’r diffyg sylw iddo yn llyfr Richard Wyn Jones\nUn beirniadaeth sydd gennyf o lyfr newydd Richard Wyn Jones ydy’r diffyg sylw i J.E. Daniel, sylwer fod fy meirniadaeth yn un reit bitw ac fy mod i ar y cyfan wedi fy mopio a’r gyfrol. Gan mod i wedi gwneud traethawd yn ddiweddar ar syniadaeth Daniel a bod Richard Wyn Jones ddim yn cyflwyno rhyw lawer am y gŵr dyma rannau rhai sylwadau amdano.\nYmunodd Daniel â’r Blaid Genedlaethol yn 1928 a daeth i chwarae rhan flaenllaw yn ei gweithgareddau o’r dechrau un – erbyn 1930 ef oedd is-Lywydd y Blaid. Er mai diwinydd oedd Daniel o ran ei waith beunyddiol nid oedd i’w genedlaetholdeb, ar y dechrau beth bynnag, rin arbennig Gristnogol fel y noda D. Densil Morgan:\n“Os oedd ei ddwy weledigaeth, y diwinyddol a’r wleidyddol, weithiau’n gorgyffwrdd, roeddynt yn amlach na heb yn rhedeg ar wahân. Yn wahanol i Saunders Lewis, nid oedd goblygiadau pendant Gatholig, na rhai arbennig grefyddol ychwaith, i genedlaetholdeb Daniel ar y cychwyn.”\nMaes o law profodd hyn yn broblematig wrth iddo ddod dan feirniadaeth gwŷr dylanwadol a chraff megis W. J. Gruffydd. I Gruffydd yr oedd Daniel a llawer o bleidiwr eraill, ar gychwyn yr ail ryfel byd, wedi cael eu blaenoriaethau yn gwbl anghywir. Dywedodd Daniel mai dadl Gruffydd oedd ‘fod rhyddfrydigrwydd a dyngarwch yn bethau pwysicach na hawl cenedl i’w rhyddid.’ Oherwydd i Daniel ddyrchafu hawl y genedl, ail-ymosododd Gruffydd drwy honni fod Daniel yn hyrwyddo hawl cenedl uwchben rhyddfrydigrwydd a dyngarwch, ac felly’n rhannu’r un weledigaeth a Ffasgwyr Ewrop. Fel y noda D. Densil Morgan drachefn; ‘o ddarllen llithoedd mynych Daniel ar genedlaetholdeb a chrefydd… nid oes mymryn o dystiolaeth iddo gael ei ddenu at ideoleg ffasgaeth.’ Fe orfodwyd Daniel felly o ganlyniad i’r beirniadu fu arno ef a’r Blaid o dŷ Protestaniaid ymneilltuol i feddwl allan ei genedlaetholdeb o’r newydd a hynny o safbwynt arbennig Gristnogol-Galfinaidd.\nCyhoeddwyd ffrwyth ei fyfyrdod mwn perthynas a’i ddilema mewn ysgrif yn dwyn y teitl Gwaed y Teulu yn 1944. Yn arwyddocaol fe gychwynna’r ysgrif gydag adnod sef ‘Efe a wnaeth o un gwaed bob cenedl o ddynion’ (Actau xvii. 26a). Gweithreda’r adnod fel meingefn i’r ysgrif ar ei hyd ac yn safon i’r gwerthoedd o’i mewn. Noda Daniel ar ben yr ysgrif fod y syniad o ‘hawl ddiamod y genedl hunanetholedig’ wedi dod yn un o brif heresïau Ewrop. Mynnai Daniel fod y ffenomenon yma – ag Almaen y Natsïaid fel enghraifft berffaith – yn torri y gorchymyn cyntaf a’r pwysicaf, ‘Na fydded i ti dduwiau eraill ger fy mron i.’ Noda Daniel fod yn rhaid i bawb wrth sôn am ei ffyddlondeb at ei genedl ‘ddangos yn eglur pa fodd yr ymgeidw rhag yr eilunaddoliaeth hon. Rhaid yw iddo ddangos lle’r genedl mewn trefn Gristnogol; rhaid iddo ddangos terfynau ei hawl.’ Esbonia Daniel nad yw cyfyngu ar hawliau cenedl gyfystyr â gwadu iddi hawliau o gwbl. Yn y fan yma y mae’n amlwg ei fod yn feirniadol o’r iwtopwyr cymdeithasol wrth ddweud, ‘rhyfedd mor barod ydynt, yn enw Cristnogaeth, i warafun i’r genedl yr hyn a gydnabuont i’r dosbarth, heb sylwi bod ‘y ddynolryw’ os yw’n ehangach na’r genedl, yn llawer mwy felly na’r dosbarth.’\nPwysleisia Daniel mai am genhedloedd y sonia’r Apostol ac ‘nid am unigolion nac am wladwriaethau.’ ‘Nid cyfres o unigolion na chwaith sefydliadau a greodd Duw’ meddai Daniel ‘ond cenhedloedd.’ Person cymdeithasol yw dyn o’i hanfod fel y’i darlinir yn y Beibl yn ôl Daniel ac un o’r cymdeithasau hynny y mae Duw wedi ei ddarparu i ddyn yw’r genedl. Y mae’r genedl, medd Daniel, ‘fel y teulu y mae’n ehangiad ohono, yn rhan o ffrâm ddwyfol-ordeiniedig bywyd dyn.’ Amrywiaeth mewn undod yw’r egwyddor fawr i Daniel, ‘nid ewyllys Duw’ meddai ‘oedd bod dynolryw yn unffurf a diamrywiaeth.’ Fodd bynnag pwysleisia Daniel fod cydnabod yr undod, hynny yw oll dan drefn ordeiniedig Duw, yr un mor bwysig â chydnabod yr amrywiaeth. ‘Y mae’r unoliaeth na cheir mohoni ond ar draul amrywiaeth’ meddai ‘yn gymaint pechod yn erbyn Duw â’r amrywiaeth na fyn gydnabod undod.’ Mae dehongliad Daniel o hanes Tŵr Babel yn eithriadol bwysig. I Daniel yn Genesis unarddeg ceir darlun o ddyn yn ceisio cadw ei ‘hundod moel’ ac yn ei bechadurusrwydd hunan-ganolog ‘yn troi yn erbyn Duw gan wneuthur eilun ohoni ei hun.’ I Daniel roedd gweithred Duw o ddymchwel Tŵr Babel yn ymgais ganddo i ddwyn y ‘ddynolryw yn ôl at lwybr ei fwriad Ef.’ Yn ragluniaethol drwy hanes fe gred Daniel fod Duw trwy ei sofraniaeth yn ail-adrodd y weithred hon, yr enghraifft a rydd yw sut y bu i ‘unoliaeth bwdr’ Rufain ddymchwel a rhoi ffordd i ‘amrywiaeth gyfoethog’ yr Oesau Canol.\nGyda Daniel yr hyn a’i gwnaeth y gymaint o genedlaetholwr oedd ei allu i roi Duw rhagor na’r genedl yn y canol a thrwy weld y genedl fel rhan o drefn ei Dduw roedd ganddo sel yn ei galon. Er bod Daniel wedi bod yn hirymarhous yn cysylltu ei ddehongliad o’r Duw pen-arglwyddiaethol gyda’i genedlaetholdeb tybiaf mai y reson d’etre yma, yn anad dim byd arall, a’i ysbardunodd yn y diwedd i gynnig dehongliad Cristnogol llawn a dwfn i’r cwestiwn o Gymru a chenedlaetholdeb. Afriad dweud mai gyda Daniel yr oedd cydymdeimlad R. Tudur Jones. Roedd ei lwyddiant, neu ddiffyg, gyda Saunders Lewis i werthu’r rhaglen wleidyddol honno i etholwyr Cymru yn stori gwbl wahanol wrth gwrs!


Barn y gorffennol – The Pembrokeshire Herald\nBarn y gorffennol\nParch Francis Lockey: Castell Caeriw o’r Gogledd Orllewin, 1855-60. (Pic. National Museum of Wales)\nCAMWCH yn ôl i’r gorffennol yr hydref hwn yn Oriel a Chanolfan Ymwelwyr Oriel y Parc yn Nhyddewi gyda chasgliadau ffotograffau hanesyddol Amgueddfa Cymru – National Museum Wales. Bydd Delweddau Naturiol: Dadorchuddio Ffotograffau Hanesyddol yn arddangos delweddau o Sir Benfro sy’n dyddio nôl mor bell â’r 1850 a hynny yng Nghanolfan Awdurdod Parc Cenedlaethol Arfordir Penfro, sy’n gartref i Amgueddfa Cymru – National Museum Wales yn Sir Benfro.\nO ddarganfyddiadau arloesol John Dillwyn Llewelyn o ganol y 19eg ganrif i ffotograffi aeth anhygoel Arthur Brook o fywyd gwyllt, mae Delweddau Naturiol yn cyfl wyno uchafbwyntiau ar draws y casgliadau ffotograffi g hyn, ac yn edrych ar sut roedd Cymru ynghanol arbrofi ffotograffi g yng nghanol y 19eg ganrif. Dywedodd Bryony Dawkes Curadur Prosiectau Partneriaeth Amgueddfa Genedlaethol Cymru: “Bydd yr arddangosfa yn eich cyfl wyno i bobol a lleoedd, ac yn archwilio sut y crëwyd delweddau ffotograffi g cynnar. Mae llawer o’r gweithiau fydd yn cael eu harddangos yn dod o Sir Benfro, ac yn cynnig goleuni diddorol i’w gorffennol, trwy hanes naturiol, diwydiant, twristiaeth a’r dirwedd newidiol.”\nBydd yr Oriel hefyd yn croesawu nôl weithiau gan Graham Sutherland, gan archwilio rôl ffotograffi aeth yn ei ddarluniau hwyrach o Sir Benfro, ac yn dangos darluniau gan yr artist o Sir Gaerfyrddin, Edward Morland Lewis, ac iddo ef eto roedd ffotograffi aeth yn rhan annatod o’i waith. Bydd yr arddangosfa Delweddau Naturiol hefyd yn cynnwys portreadau o ddau aelod adnabyddus o staff Oriel y Parc, Anona Gray a Katie Smith, y tynnwyd eu llun yn defnyddio’r dull plat-gwlyb colodion positif oedd yn dominyddu portreadu ffotograffi g o’r 1850au tan yr 1880au.\nMae’r portreadau yn waith y ffotograffydd o Benarth, Gareth Jarvis, sy’n arbenigo mewn prosesau ffotograffi g hanesyddol ac sydd wedi cynhyrchu’r delweddau hyn yn arbennig i’r arddangosfa. Ychwanegodd Tegryn Jones, Prif Weithredwr Awdurdod y Parc Cenedlaethol: “ Bydd yr arddangosfa hon yn cynnig cyfl e i weld delweddau sy’n cipio tirwedd o safon byd eang y Parc Cenedlaethol fel yr edrychai mwy na 150 o fl ynyddoedd yn ôl. Rydyn ni’n gobeithio y bydd yr arddangosfa yn annog pobol i fynd allan i’r Parc Cenedlaethol a dangos y ffordd ddiddorol y mae Arfordir Penfro wedi newid dros amser.” Cefnogir Delweddau Naturiol: Dadorchuddio Ffotograffau Hanesyddol yn hael gan Sefydliad Esmée Fairbairn Foundation. Bydd yr arddangosfa i’w gweld yn Oriel y Parc tan Fawrth 17eg 2015.\nY mwnci iach yn helpu’r mwnci cloff croeso yn Nhre-fi n ond dim pleidleisie!


External Affairs Manager - Rheolwr Materion Allanol Tymor Penodol in Cardiff - Jones Court | Evenbreak\nExternal Affairs Manager - Rheolwr Materion Allanol Tymor Penodol\nPosted: 24 Jul 2020 Closes: 9 Aug 2020\nCardiff - Jones Court £40,000 to £44,000 per annum, dependant on experience,\nPermanent & Full-time RNI_REQ0000744\nExpertise and insight in policy and external affairs is essential, along with experience of delivery effective communications across a number of platforms.\nClosing Date: 11.59pm 09/08/20\nInterview date: 17/08/20\nRheolwr Materion Allanol Tymor Penodol, Cymru\nCyflog: £40,000 i £44,000 y flwyddyn, yn dibynnu ar brofiad\nMath o Gontract: Contract tymor penodol hyd at 09/07/21\nOriau: 36 yr wythnos\nMae RNIB Cymru yn chwilio am Reolwr Materion Allanol profiadol, ar gyfer absenoldeb mamolaeth tan 9 Gorffennaf 2021. Bydd gennych sgiliau rhyngbersonol hynod ddatblygedig, byddwch yn rheolwr pobl rhagorol a bydd gennych chi enw da am ddylanwadu. Byddwch yn gyfrifol am bolisi, materion cyhoeddus, ymgyrchu a chyfathrebu dwyieithog.\nBydd eich rôl yn greiddiol mewn cyflawni ein gweledigaeth - gwneud Cymru yn lle gwell i bobl ddall ac â golwg rhannol fyw ynddo, lle nad oes unrhyw un yn colli ei olwg yn ddiangen.\nMae profiad a gwybodaeth ym maes polisi a materion allanol yn hanfodol, a hefyd profiad o ddarparu cyfathrebu effeithiol ar draws nifer o blatfformau.\nDyma eich cyfle chi i wneud gwahaniaeth i fywydau pobl ddall ac â golwg rhannol yng Nghymru mewn sefydliad proffil uchel yn y DU.\nAm hynny rydyn ni'n cynnig cyflog cystadleuol, amgylchedd gwaith ysgogol a chefnogol a phecyn o fanteision, gan gynnwys y canlynol:\n26 diwrnod o wyliau y flwyddyn (a gwyliau banc), sy'n cynyddu gyda'ch gwasanaeth i'r sefydliad.\nCynlluniau pensiwn rhagorol.\nOs hoffech chi wneud cais am y swydd wych yma, edrychwch ar y dogfennau yn y ddolen isod ac wedyn clicio ar "Ymgeisio Ar-lein" ar waelod y dudalen yma a llenwi ein ffurflen gais, gan ddweud wrthym sut rydych yn bodloni'r meini prawf Sgiliau Arbenigol, Gwybodaeth a Phrofiad (Adran 1 manyleb y person). Mae cyfarwyddyd ar gyfer llenwi'r ffurflen gais ar gael ar bob tudalen yn y ffurflen.\nNi yw'r Royal National Institute of Blind People (RNIB) ac rydyn ni yma i bawb sy'n cael eu heffeithio gan golled golwg. Mae gweithio i ni yn golygu gweithio i un o elusennau mwyaf y DU, gan gefnogi bron i ddwy filiwn o bobl sy'n byw gyda cholled golwg yn y DU.\nDyddiad Cau: 11.59pm 09/08/20\nDyddiad y Cyfweliad: 17/08/20\nMae'r RNIB wedi ymrwymo i gael ei arwain gan ein cwsmeriaid ni (pobl ddall ac â golwg rhannol) ac un o'r ffyrdd rydyn ni'n gwneud hyn yw drwy ymwneud a chyswllt gweithredol â llawer o'n gweithgareddau gwaith, gan gynnwys recriwtio aelodau newydd o staff.\nCofiwch y gall gwirfoddolwyr dall ac â golwg rhannol fod yn rhan o'r gwaith o recriwtio a'r broses ddewis ar gyfer y swydd hon, gan gynnwys adolygu ceisiadau am swyddi a CVs, llunio rhestr fer a chyfweliadau a phrofion dewis.\nMae'r RNIB wedi ymrwymo i fod yn sefydliad Cyfleoedd Cyfartal ac mae'n croesawu ceisiadau gan bobl â cholled golwg.


Yn y podlediad mabwysiadu hwn, mae grŵp o fabwysiadwyr yn siarad â'i gilydd am eu profiadau - o'r camau cyntaf i gefnogaeth ôl-fabwysiadu.\nNid oedd unrhyw un yn adnabod ei gilydd cyn y recordiad ond o fewn eiliadau bydd fel gwrando ar hen ffrindiau'n siarad. Maen nhw'n chwerthin gyda'i gilydd, maen nhw'n crio gyda'i gilydd.\nI ddarganfod mwy am fabwysiadu gyda'r Gwasanaeth Mabwysiadu Cenedlaethol, gallwch:\nDdilyn ni @nas_cymru a @nationaladoptionservice\nCysylltwch â ni adoptcymru.com\nGwefan: Dweud y gwir yn blaen: straeon mabwysiadu\nCefnogaeth ôl fabwysiadu\nYn y rhifyn hwn, bydd ein mabwysiadwyr yn sôn am y cymorth sydd ar gael ar ôl i'r broses baru gael ei chwblhau, a’r rôl y mae gweithwyr cymdeithasol ac asiantaethau mabwysiadu yn ei chwarae ym mywydau teuluoedd mabwysiedig.\nSat, 12 Dec 2020 23:45:15 +0000\nCreu cysylltiad â fy mhlentyn\nYn y bennod hon, bydd ein mabwysiadwyr yn sôn am sut wnaethon nhw ddatblygu perthynas glos gyda’u plant. Sut ydych chi’n sicrhau bod eich plentyn mabwysiedig yn teimlo’n ddiogel ac yn teimlo cariad, a pha mor hir cyn i chi wybod mae beth rydych chi’n neud yn gwneud gwahaniaeth.\nSat, 28 Nov 2020 23:45:19 +0000\nWythnos gyntaf fy mhlentyn gartref\n4. Yn y bodlen hon, bydd ein mabwysiadwyr yn sôn am yr wythnos gyntaf treulio’n nhw gyda’u plant a’r realiti eu bod nhw bellach yn rhieni.\nSat, 14 Nov 2020 23:45:18 +0000\n3. Mae'r bennod hon yn ymwneud ag un o rannau mwyaf emosiynol dwys y daith: paru plant â'u teuluoedd newydd. A oes y fath beth â'r ffit berffaith?\nSat, 31 Oct 2020 23:45:11 +0000\nYn yr ail bennod, mae ein mabwysiadwyr yn trafod eu profiadau o gael eu hasesu a’r broses gymeradwyo. Maen nhw'n sôn am y pwysigrwydd o sefydlu perthynas gadarn gyda’ch gweithiwr\ncymdeithasol- a pheidio mynd mewn panig i lanhau'r tŷ! Bydd y sgwrs hefyd yn troi at rai o’r sialensiau gawson nhw o geisio cyflawni’r broses trwy gyfrwng y Gymraeg.\nSat, 17 Oct 2020 22:45:15 +0000\nCyfarfod â'n mabwysiadwyr\n1. Yn y bennod gyntaf fe ddown i i gwrdd â'n mabwysiadwyr wrth iddyn nhw ddod i nabod ei gilydd dros baned rhithiol! Maen nhw'n sôn am eu rhesymau dros fabwysiadu ac fe fyddwn yn dilyn eu hynt a'u helynt wrth iddyn nhw wynebu rhai o ragdybiaethau mabwysiadu, yn enwedig fel dyn hoyw a mam sengl.\nTue, 13 Oct 2020 22:45:18 +0000


Abertawe - Gwerthu i'r cyngor: canllaw i gyflenwyr\nLluniwyd y canllaw hwn i helpu cyflenwyr a chontractwyr sy'n dymuno cyflenwi nwyddau, gwasanaethau neu waith i Gyngor Abertawe, a bydd yn gwneud y canlynol:\nhelpu cyflenwyr i ddeall sut mae'r cyngor yn caffael nwyddau a gwasanaethau.\nnodi'r mathau o nwyddau a gwasanaethau i'w caffael.\nnodi lle rydym yn hysbysebu ac yn gosod hysbysiadau.\namlinellu'r prosesau y mae'n rhaid i'r cyngor eu dilyn wrth brynu nwyddau a gwasanaethau h.y. dyfynbrisiau, gweithdrefnau tendro a dyfarnu contractau.\nGan fod y cyngor yn prynu nwyddau a gwasanaethau ag arian cyhoeddus, mae gofyniad llym i sicrhau'r gwerth gorau, ar yr un pryd â sicrhau didwylledd a thegwch ymhlith cyflenwyr sy'n dymuno gwerthu i ni.\nI gyflawni'r gofynion hyn, rhaid i bob contract a ddyfernir gydymffurfio â'r rheolau a nodir yng nghyfansoddiad y cyngor (a elwir yn ffurfiol yn Rheolau Gweithdrefnau'r Contract) yn ogystal â chyfarwyddebau caffael cyhoeddus yr UE (e.e. Rheoliadau Contractau Cyhoeddus 2015).\nMae'r cyngor yn gwario dros £250 miliwn y flwyddyn ar gyfartaledd ar ystod amrywiol o nwyddau, gwaith a gwasanaethau gan sefydliadau allanol. Mae'r Cyngor wedi dilyn ymagwedd Rheoli Categori wrth drefnu ei wariant, sef dull caffael strategol drwy grwpio cynhyrchion a gwasanaethau cysylltiedig gyda'i gilydd a threfnu adnoddau'r tîm caffael i ganolbwyntio ar wariant sefydliadau mewn categorïau penodol.\nBydd angen i gontract sy'n ymwneud â darparu gwasanaethau i'r cyhoedd yng Nghymru gydymffurfio â thelerau Cynllun Iaith Gymraeg y cyngor. Os bydd angen, caiff y gofynion o ran y Gymraeg eu nodi'n glir mewn hysbysiadau contract a dogfennau'r tendr neu'r dyfynbris.\nMae'r cyngor yn gwario dros £250 miliwn y flwyddyn ar gyfartaledd ar ystod amrywiol o nwyddau, gwaith a gwasanaethau gan sefydliadau allanol.\nPan fo'n briodol, ar gyfer nwyddau a gwasanaethau penodol gall y cyngor weithredu cytundebau fframwaith gyda nifer o gyflenwyr lle gall y cyngor 'ddiddymu' y nwyddau a'r gwasanaethau hynny ar gostau y cytunwyd arnynt, ar yr adeg briodol.\nY camau canlynol yw'r rhai cyffredinol a ddilynir gan y Cyngor i ddethol a phenodi cyflenwr.\nCaiff cyflenwyr eu monitro i sicrhau eu bod yn cydymffurfio â meini prawf perfformiad y contract.\nAwgrymiadau i'ch helpu os ydych yn tendro am gontract gyda Chyngor Abertawe.\nDiweddarwyd y dudalen ddiwethaf 02.58 19.01.2022


Dysgu byw gyda pharlys yr ymennydd - BBC Cymru Fyw\nDysgu byw gyda pharlys yr ymennydd\nMae Celyn yn chwech oed bellach ac yn byw gyda'r cyflwr sy'n effeithio ar hanner chwith ei chorff\nGreddf mam a wthiodd Llinos Davies o Gastell Newydd Emlyn i ymchwilio ar y we i weld beth oedd yn bod â'i merch, Celyn.\nDoedd Celyn, a oedd yn bedwar mis oed ar y pryd, ddim yn defnyddio ei braich chwith gymaint ag oedd hi'n defnyddio'i braich dde, ac roedd yn ddigon i wneud i Llinos boeni.\n"O'dd hi ddim yn symud ei llaw chwith hi gymaint. O'dd e'n rhywbeth o'ddech chi'n sylwi mwy, a meddwl 'ody hwnna'n normal?' achos doedd dim syniad 'da fi," meddai.\n"Dechreues i Googlo - fel dylech chi ddim - a dechre meddwl falle fod e'n dangos arwyddion teip o barlys yr ymennydd (cerebral palsy).\n"Es i at y doctor a 'nath hi gael pip a'n cyfeirio ni at physio a paediatregydd, a gawson ni'n diagnosis yn go gloi, pan oedd Celyn tua wyth i naw mis, bod parlys yr ymennydd arni."\nSylwodd Llinos nad oedd Celyn yn defnyddio llawer ar ei braich chwith pan oedd hi'n fabi\nOherwydd ei holl waith ymchwil, roedd Llinos yn disgwyl y diagnosis, ond roedd dal yn rhywbeth roedd rhaid iddi geisio dod i delerau ag ef.\n"Chi'n 'i glywed e a chi'n ca'l ofan yn syth, achos chi'n dychmygu pob teip o beth," meddai. "Achos o'dd hi mor fach yn cael diagnosis, o'ddech chi'n meddwl, 'pwy teip o fywyd fydd 'da hi?'.\n"O'dden nhw ffili gweud faint o'dd hi am allu ei wneud, faint fydde hi'n gallu ei ddatblygu. 'Na'i gyd ma' nhw'n gallu ei ddeud yn aml yw 'wait and see', a ma' hwnnw'n rhwystredig.\n"Nawr ma' syniad lot gwell 'da ni o beth yw bywyd i Celyn a faint mae'n effeithio arni hi, ond ar y pryd ma'n galed, achos do's dim ffordd 'da chi o wybod faint mae'n mynd i effeithio ar eich plentyn chi."\nMae nifer o fathau gwahanol o barlys yr ymennydd, sy'n golygu ei fod yn effeithio ar wahanol bobl mewn gwahanol ffyrdd, fel roedd Llinos yn ei egluro mewn cyfweliad a chlip fideo ar Raglen Aled Hughes ar BBC Radio Cymru.\n"Y teip sy 'da hi yw hemiplasia, lle mae hanner y corff fel arfer yn cael ei effeithio.\n"Gyda Celyn, ei hanner chwith hi yw e. Mae ei choes hi wedi cael ei effeithio tamed, ond dim byd o werth. Y peth sy'n cael ei effeithio fwyaf i Celyn yw ei braich a'i llaw hi.\n"Mae e fwy fel gwendid. Dyw hi ddim yn gallu symud ei bysedd a'i llaw, fel mae hi'n gallu 'da'r llall."\nHelp gyda bywyd bob dydd\nA hithau bellach yn chwech oed, mae Celyn yn derbyn cymorth a chefnogaeth gan yr elusen Bobath, un o'r elusennau sydd yn cael ei ariannu'n rhannol gan Plant Mewn Angen.\nYn y ganolfan arbenigol yng Nghaerdydd, mae Celyn yn derbyn therapi dwys sydd yn ei helpu i wneud pethau y byddai hi'n eu ffeindio'n anoddach oherwydd parlys yr ymennydd, pethau fel gwisgo ei hun, agor pacedi creision a thynnu ei siwmper.\n"Y pethe bydd Celyn yn eu cael yn anodd mewn bywyd, yw'r pethe bach mewn bywyd y'n ni'n eu cymryd yn ganiataol - pethe sydd angen dwy law, fel bwyta a'r ffordd orau o dorri bwyd iddi hi," fel yr eglurai Llinos.\nMae Celyn yn cael cymorth arbenigol i'w helpu i wneud tasgau bob dydd\n"Ni'n ffodus iawn i gael y cyfle i fynd 'na rili. Pan cafodd Celyn ei chyfeirio yno gynta', o'dd hi rhyw 18 mis. Dwi'n meddwl, ar y pryd eu bod nhw'n cyfeirio pedwar plentyn o ardal Dyfed-Powys i gyd - felly o'dd e mor dda ein bod ni'n ca'l mynd. Maen nhw jest yn wych.\n"Achos bo' nhw'n elusen, maen nhw'n dibynnu gymaint ar godi arian i drin mwy a mwy o blant, gymaint â maen nhw'n gallu - a dy'n nhw byth yn gallu trin pawb, na digon."\nYn ddiweddar, cafodd Celyn y cyfle i fynd i wersyll Y Jyngl a gafodd ei drefnu gan yr elusen, ond a oedd wedi cael ei ariannu'n gyfan gwbl drwy Plant Mewn Angen.\n"O'dd y camp cyfan, pythefnos ar gyfer chwech plentyn, wedi ei ariannu gan Plant Mewn Angen. Ni gyd yn gyfarwydd â gweld Pudsey a'r digwyddiadau ar y teledu - ond o'dd ei weld e'n cael ei ariannu fel 'yn yn rili neis.\n"Mae'r arian yn helpu - a mae'n mynd i gymaint o wahanol lefydd. 'Sai'n credu fod pobl yn sylweddoli beth a faint mae e yn ariannu a mae'n grêt."\nOnd wrth gwrs, beth sy'n bwysig i Celyn yw ei bod yn cael mynychu lle gyda ffrindiau sydd â'r un cyflwr â hi, yn cael dysgu pethau pwysig, ac yn cael hwyl.\n"Nes i ddysgu i agor paced creision. A ges i ffrindie newydd. Fi wedi gwneud lasys a cau sip cot a dwi wedi cael beic heb stablisers!" meddai.\nParlys yr ymennydd: Galw am lawdriniaeth yng Nghymru\n#HeryrWyddfa ar Twitter: y diweddaraf am her Plant Mewn Angen Aled Hughes


Llosgi mewn plant\nMae'r holl rieni eisiau gweld eu plentyn yn hapus ac yn iach, ond, yn anffodus, nid yw bob amser yn bosibl rhybuddio ef yn erbyn gwahanol fathau o beryglon. Mae plant yn llawer mwy gweithgar ac egnïol nag oedolion. Gan geisio rhyddhau egni, maen nhw'n chwarae o gwmpas a chwarae. Wel, os nad yw gweithgarwch o'r fath yn arwain at anafiadau a llosgiadau amrywiol, ond nid oes unrhyw un o'r rhain yn imiwnedd, ac felly mae angen i bob rhiant wybod sut i weithredu yn y sefyllfa hon neu ar y sefyllfa honno. Yn yr erthygl hon, byddwn yn ystyried y math hwn o anaf, fel llosgi.\nMathau o losgiadau mewn plant\n1. Mae llosgi cemegol yn digwydd mewn plant mewn cysylltiad â gwahanol fathau o gemegau (alcalļau neu asidau). Nid yw cemegau o'r fath, fel rheol, yn digwydd ym mywyd pob dydd. Y prif ffactor sy'n effeithio ar radd llosgi, yn yr achos hwn yw'r math o gemegol a'r amser gweithredu. Mae llosgi a geir trwy gysylltiad ag asid yn llai dyfnllyd nag alcalïaidd, gan fod criben trwchus yn ffurfio ar y croen, gan amddiffyn haenau dyfnach y croen rhag cysylltu ag asid. Heals cemegol yn llosgi'n ddigon hir ac yn gadael creithiau dwfn ar y corff. Cymorth cyntaf i losgi cemegol mewn plant:\ndileu ffynhonnell y llosgi yn syth;\ntynnwch ddillad o'r lle difrod cemegol;\nGolchwch am awr gyda dŵr rhedeg yr ardal yr effeithir arno.\n2. Gall haul uniongyrchol (pelydr) losgi mewn plentyn gael ei achosi gan oleuadau haul uniongyrchol am gyfnod estynedig. Cymorth cyntaf ar gyfer llosg haul mewn plentyn:\ncymerwch y plentyn i le oer;\ncymhwyso cywasgu i'r llosgi;\nrhowch fwy o hylif i'r plentyn;\nIiwch yr ardal yr effeithir arno gyda chamiad arbennig neu ointment o losgiadau i blant (ee panthenol neu oleon);\ngyda lesion difrifol, mae angen i chi weld meddyg.\n3. Mae llosgiadau thermol mewn plant fel arfer yn cael eu hachosi trwy gysylltu â fflam agored, metel coch neu fraster wedi'i doddi. Llosgi babi gyda dŵr berw yw un o'r mathau mwyaf cyffredin o losgiadau. Felly, mae'n werth bod yn hynod o sylw, pan fydd y plentyn yn y gegin adeg coginio. Cymorth cyntaf ar gyfer llosgiadau thermol mewn plant:\ntynnwch ffynhonnell y llosgi;\npan fydd dŵr poeth yn mynd ar eich dillad, rhaid ei ddileu ar unwaith;\nOs yw'r dillad yn sownd i'r croen, peidiwch â'u rhwygo i ffwrdd, er mwyn peidio â difrodi'r lle llosgi hyd yn oed yn fwy;\noeri yr ardal yr effeithir arno trwy ei ostwng i mewn i ddŵr oer, neu atodi pecyn o iâ iddo;\npeidiwch â lubrici'r lle llosg!\n4. Cyswllt plant â chyfarpar trydanol yw'r achos mwyaf cyffredin o losgiadau trydanol. Yn enwedig os yw'r dyfeisiau hyn yn ddiffygiol. Mae maint y difrod â llosgi o'r fath yn dibynnu ar faint y presennol a'r foltedd. Ystyrir mai'r math hwn o losgiadau yw'r rhai mwyaf peryglus, gan ei fod yn amhosibl rhyddhau'r arweinydd ar ei ben ei hun ar y cryfder presennol. Cymorth cyntaf i\nllosgiadau trydan mewn plant:\nPeidiwch â chyffwrdd â'r dioddefwr nes bod y ffynhonnell gyfredol yn cael ei datgysylltu, a cheisio ei datgysylltu cyn gynted â phosibl;\nos na ellir tynnu'r ffynhonnell gyfredol yn gyflym, dileu'r dioddefwr oddi wrthi gan ryw wrthrych nad yw'n cynnal y presennol;\ngyda cholli ymwybyddiaeth, gwirio rhythm y galon ac anadlu;\ngalw am ambiwlans;\ngosod y dioddefwr, gwyliwch ei bwls a'i anadlu;\nos oes angen, i wneud tylino anuniongyrchol y galon ac anadliad artiffisial;\nTynnwch yr ardaloedd yr effeithir arnynt o ddillad a'u gorchuddio â brethyn di-haint.\nTrin llosgiadau mewn plant\nGyda unrhyw fath o losgiadau, yr ateb mwyaf rhesymegol yw ymgynghori â meddyg, ac yna arsylwi a thriniaeth. Ond os yw'r holl losgi'n hollol yr un fath a phenderfynwyd eich bod yn cael eich trin gartref, bydd y prif ofyniad yn newid dresin yn rheolaidd, ac os ymddengys coch a pws, apêl ar unwaith i arbenigwr. Gall diffyg trin llosgi mewn plant yn brydlon arwain at ganlyniadau peryglus.\nPam mae'r plentyn yma?\nDoctor Mom i blant\nNavel coch mewn plentyn\nSinwsitis mewn plant - symptomau\nJodomarin i blant\nSnoring mewn plentyn\nBarlys yn y plentyn\nSyrop peswch sych i blant\nOsteomyelitis hematogenous mewn plant\nAntibiotig ar gyfer otitis mewn plant\nFflatiau ballet gwyn - y modelau mwyaf ffasiynol a'r hyn i'w wisgo?\nBlindiau yn y gegin\nPoen gydag atodiad\nDwylo ar ewinedd byr 2016\nLady Gaga yn y Grammy 2016\nBeth yw'r enw Stepan\nSandalau Michael Kors\nPärnu - atyniadau twristiaeth\nPennawdau wedi'u gwneud o ffwr\nCyw iâr gyda madarch mewn pot\nBeth allwch chi ei fwyta ar ôl gwenwyno?\nGweithgaredd llafur gwan - achosion\nPerocsid hydrogen - triniaeth\nPasta wedi'i beco gydag wy\nSiaced bilen - sy'n golygu siaced wedi'i wneud o feinwe bilen, beth i'w wisgo o dan y peth?\nPradaxa - arwyddion i'w defnyddio\nTatws wedi'u stwffio â madarch yn y multivariate\nGyda beth i wisgo cot mwstard?\nGwneud i fyny o dan wisg leopard\nOlew Sesame - eiddo defnyddiol a gwrthdriniaeth


Gartref - Ffolio\nMwynhewch dreftadaeth gyfoethog Cymru o chwedlau a straeon tylwyth teg, wedi'u hail-adrodd ar gyfer darllenwyr ifanc. O ddreigiau hudolus Cymru sy'n dinistrio castell nos ar ôl nos, i dywysoges wedi'i gwneud allan o flodau a thrafferthion plentyn cyfnewid; o ffyddlondeb y ci hela Gelert, i fachgen sy'n holi cwestiynau ac…\nDoes dim dreigiau fan hyn, meddai pawb wrth Tomos. Un diwrnod, mae dieithryn yn ei wahodd i fod yn brentis glerc, ond yn fuan iawn daw Tomos i ddeall mai prentisiaeth lawer mwy cyffrous na dysgu bod yn glerc sydd o'i flaen - dysgu cadw a hyfforddi ei ddraig ei…\nChwilio am fargen? Llyfr £1\nLlyfr arbennig ar gyfer Diwrnod y Llyfr 2022! Mae'r nofel Lledrith yn y Llyfrgell yn addas i blant o bob oed! Dyw Chwim ddim yr un fath â phobol anghyffredin eraill pentref Llanswyn-ym-Mochrith. Does ganddi ddim talentau hud a lledrith.\nAwel a Glan ac Anghenfil y Môr\nMae taith adref o dŷ Nain yn troi'n antur fawr. Wrth i Awel a Glan orfod treulio noson yn cysgu dan y sêr maen nhw'n siŵr eu bod nhw'n gweld anghenfil y môr - ond does dim o'r fath beth yn bod, nag oes?\nDim llawer o amser? Beth am Stori Sydyn am £1\nNofel hwyliog ar gyfer darllenwyr anfoddog ac unrhyw un sy'n hoff o stori ysgafn a chyfoes! Mae'r stori'n dilyn dau brif gymeriad, Jacob a Cadi, wrth iddyn nhw baratoi ar gyfer priodas ffrind cyffredin i'r ddau. Mae'n dechrau 7 diwrnod cyn y briodas ac yn dilyn y paratoadau hyd at…\nTeitlau Dan Sylw\nBarddoniaeth i bawb\nCyfres Tonfedd Heddiw: Ar Ddisberod\nCyfres Tonfedd Heddiw: Ni Bia'r Awyr


Proffesiynol ardystiedig MCSA - Cwestiynau ac Atebion Cyfweliad | ITS\nProffesiynol ardystiedig MCSA - Cwestiynau Cyfweliad ac Atebion\nMae Microsoft yn cynnig nifer o ardystiadau amlwg y mae ardystiad Microsoft Certified Solutions Associate neu MCSA yn eich hyfforddi chi mewn galluoedd sy'n amlwg i ddod yn amlwg yn rhwydwaith awdurdod cyfrifiaduron neu gyfarwyddwr fframweithiau PC. Ymchwilio i gyfeiriadau ymholiadau cwpl am y rhan fwyaf a ofynnir i Weithwyr Proffesiynol ardystiedig MCSA.\n1. Beth yw rhaniad cais?\nA: Rhaniadau cais yw parseli cyfeiriadur sy'n cael eu hail-greu i reolwyr ardal. Mae'r rhain yn ddarn o fframwaith Active Directory. Mae gan reolwyr gofod a ymgorfforir i weithdrefn y parceli cyfeirlyfr atgynhyrchu'r segment hwnnw. Gall rhinweddau a nodweddion defnyddio rhandiroedd leihau'r symudiad ail-greu. Gall y segmentau cais ganolbwyntio yn unig ar un gofod yn y rhanbarth gofod o gwbl fel rhannau'r cyfeirlyfr ardal. Mae hyn yn eu gwneud yn fwy hygyrch ac yn ormodol.\n2. Beth yw ardal cronfa ddata Active Directory?\nA: Mae cronfa ddata Active Directory yn cael ei roi i ffwrdd ar reolwyr ardal ac mae'n hygyrch trwy geisiadau rhwydwaith. Gall pob ardal fod yn rheolwyr lle ac yn cadw dyblyg o gronfa ddata Active Directory yn C: \_ windows \_ Ntds \_ Ntds.dit\n3. Beth yw'r nodweddion newydd a gyflwynir yn Active Directory yn y gweinydd Windows 2008?\nA: Darllenwch yr unig reolwr ardal a Pholisi Cyfrinair Grawn Gain\n4. Beth yw Backup Windows Server?\nA: Mae Windows Server Backup yn nodwedd a ryddhawyd ar gyfer y Windows 2008 sy'n rhoi atebion amrywiol ar fynd i lawr y wybodaeth ar eich cyfrifiadur personol os oes yna siom o fframwaith neu unrhyw fater arall. Gall Windows Server Backup atgyfnerthu cofnodion cwpl i weinyddwr cyfan. Mae atgyfnerthu'r gweinydd yn hygyrch trwy llinellau archebu a sicrwydd gweinyddol.\n5. Beth sy'n mynd trwy ddisgiau?\nA: Mae pasio trwy ddisg yn blat gorfforol a ddefnyddir ar gyfer rhoi cylchoedd rhithwir i ffwrdd ac mae ganddo drefniant cylch a fframwaith dogfennau.\n6. Beth yw gyrwyr synthetig?\nMae gyriannau synthetig yn nodedig ac yn well na'r rhai efelychu yn eu swyddogaethau. Nid ydynt yn copi rhaglen arall, felly, fel y gallai, wneud cyfarpar cymhleth caledwedd arall ar gam rhithwir.\n7. Beth yw virtualization bwrdd gwaith?\nMae virtualization penbwrdd yn ddull synhwyrol i ddileu ac ymestyn yr OS neu'r fframwaith gan y cwsmer sy'n barod i'w gael. Mae yna sawl math o ryngweithioldeb pen-desg, rhai ohonynt yn ymgorffori peiriannau rhithwir tra nad yw rhai ohonynt. Os bydd y fframwaith gwaith yn cael ei reoli'n breifat, mae angen i gleientiaid gael mynediad at eu bwrdd gwaith trwy adnabod rhwydwaith gyda confensiwn sioe o bell. Mae paratoi'r rhithweithio pen-desg yn cael ei wneud mewn fferm gweinyddwr. Ar y llinellau hyn, gall ceisiadau fel tabledi ymuno â pheiriant rhithwir Host. Gall unigolyn gael mynediad at y peiriant rhithwir hwn a gellir ei addasu fel y mae ei hangen arno. Dyma'r dull mwyaf cydnabyddedig a hawsaf ar gyfer defnyddio a defnyddio rhithweithio bwrdd gwaith.\n8. Beth yw cache Cangen?\nBwriad BranchCache ™ yw gwella ymatebolrwydd ymgeisio a lleihau defnydd cysylltiad WAN fel bod modd cyrraedd y gweinyddion o ardaloedd anghysbell yn effeithiol. Mae'r PC anghysbell yn defnyddio cache o wybodaeth a gedwir yn lleol i leihau'r symudiad dros gysylltiad LAN. Gall y cache gael ei roi i ffwrdd ar weinydd yn y gangen (modd Cache wedi'i gynnal) neu gellir ei neilltuo'n groes dros gyfrifiaduron cwsmeriaid (modd Cache Dosbarthu).\n9. Beth yw Mynediad Uniongyrchol?\nMae Mynediad Uniongyrchol yn galluogi cleientiaid i gael mynediad i'r wefannau, y ceisiadau a'r dogfennau rhwydwaith mewnol yn rhannu'n ddiogel heb yr angen i ryngweithio â rhwydwaith preifat rhithwir (VPN). Gelwir rhwydwaith mewnol yr un fath â rhwydwaith preifat neu fewnrwyd. Bob tro mae PC â Chymorth Uniongyrchol yn rhyngwynebau â'r Rhyngrwyd, waeth beth fo'r posibilrwydd y bydd hyn yn digwydd cyn i'r cleient arwyddo, mae Mynediad Uniongyrchol yn sefydlu cysylltedd dwy-gyfeiriadol â rhwydwaith y tu mewn. Nid oes angen i gleientiaid ystyried rhyngwynebu â'r fewnrwyd. Gall y gweinyddwyr TG oruchwylio y cyfrifiaduron anghysbell y tu allan i'r gweithle, er nad yw'r cyfrifiaduron yn gysylltiedig â'r VPN.\n10. Beth yw DAC?\nMae Microsoft Dynamic Access Control neu DAC yn gyfarpar gweinyddu gwybodaeth yn Windows Server 2012 sy'n caniatáu i weinyddwyr reoli gosodiadau mynediad. Mae'n defnyddio ymagweddau crynoledig i ganiatáu i weinyddwyr arolygu pwy sy'n mynd at gofnodion unigol. Gellir grwpio dogfennau yn gorfforol neu'n naturiol.\nCwestiynau Cyfweliad Proffesiynol Proffesiynol PMP\nCanllaw cyflawn i Ardystiad MCSA 2016


Metro De Cymru | TrC\nMetroTrawsnewid y Metro\nMae Metro De Cymru yn rhwydwaith trafnidiaeth gyhoeddus integredig a fydd yn ei gwneud hi'n haws i bobl deithio ar draws Prifddinas-Ranbarth Caerdydd, gan drawsnewid y gwasanaethau rheilffyrdd a bws yn ogystal â seiclo a cherdded.\nMap o Fetro De Cymru\nBydd Metro De Cymru yn ei gwneud hi'n haws i deithio ledled Prifddinas-Ranbarth Caerdydd gyda thrafnidiaeth gyhoeddus gyflymach, amlach a mwy cyd-gysylltiedig. Edrychwch ein map diweddaraf o Fetro De Cymru i gael mwy o wybodaeth ynglŷn â sut gallwch chi elwa ar y Metro:\nPrifddinas-Ranbarth Caerdydd yn cynnwyd deg awdurdod lleol, sef:\nCreu Metro De Cymru\nMae’r prosiect o greu Metro De Cymru yn un uchelgeisiol gwerth miliynau o bunnau, a bydd ein cynlluniau presennol yn cymryd tua phum mlynedd i’w cwblhau. Mae gennym lawer iawn o waith adeiladu, peirianneg a seilwaith i'w wneud i uwchraddio ein rhwydwaith rheilffyrdd fel ei fod yn barod ar gyfer Metro De Cymru:\nByddwn ni'n gwneud y canlynol:\nTrydaneiddio tua 170km o gledrau.\nUwchraddio'r holl orsafoedd ac arwyddion.\nAdeiladu o leiaf bum gorsaf newydd.\nRydyn ni'n buddsoddi £738 miliwn i uwchraddio'r rheilffyrdd i Aberdâr, Coryton, Merthyr Tudful, Rhymni a Threherbert, sy’n rhan bwysig o Fetro De Cymru. Yr enw arall ar y rheilffyrdd hyn yw Rheilffyrdd Craidd y Cymoedd.\nMae nifer o brosiectau Metro De Cymru wedi cael eu hariannu’n rhannol gan Gronfa Datblygu Rhanbarthol Ewrop drwy Lywodraeth Cymru.\nPa gynnydd rydyn ni'n ei wneud?\nRydyn ni eisoes wedi dechrau gweithio ar Fetro De Cymru, drwy adeiladu ein depo newydd gwerth £100 miliwn a Chanolfan Reoli’r Metro yn Ffynnon Taf, Rhondda Cynon Taf\nBydd ein depo yn Ffynnon Taf yn gartref i’n trenau Metro newydd, yn ogystal â 400 o griw trenau, 35 o staff cynnal a chadw, a 52 o staff Canolfan Reoli’r Metro.\nPa welliannau allwch chi eu disgwyl gan Fetro De Cymru?\nByddwn i'n rhedeg mwy o wasanaethau yn ystod yr wythnos ac ar ddydd Sul nag erioed o'r blaen:\npedwar gwasanaeth yr awr rhwng Caerdydd a phob un o Flaenau'r Cymoedd\nbydd dau o'r pedwar gwasanaeth o Dreherbert, Aberdâr a Merthyr Tudful yn ymestyn o Gaerdydd i Fae Caerdydd\ngwasanaeth ychwanegol bob awr rhwng Caerdydd a Phen-y-bont ar Ogwr drwy Reilffordd Bro Morgannwg o fis Rhagfyr 2023 ymlaen\ndau wasanaeth yr awr rhwng Caerdydd ac Amwythig drwy'r Fenni o fis Rhagfyr 2022 ymlaen\ngwasanaeth bob awr rhwng Caerdydd a Cheltenham drwy Gas-gwent o fis Rhagfyr 2022 ymlaen\ndau wasanaeth bob awr ar ddydd Sul rhwng Caerdydd a phob un o Flaenau'r Cymoedd\ny gwasanaeth cyntaf erioed ar ddydd Sul ar Reilffordd Coryton a Lein y Ddinas, gyda gwasanaeth bob awr o fis Rhagfyr 2023 ymlaen\ny gwasanaeth cyntaf erioed ar ddydd Sul ar Reilffordd Maesteg, gydag un gwasanaeth bob dwy awr o fis Rhagfyr 2019 ymlaen, yn cynyddu i wasanaeth bob awr o fis Rhagfyr 2023 ymlaen\ngwasanaeth ychwanegol bob awr rhwng Caerdydd a Phen-y-bont ar Ogwr drwy Reilffordd Bro Morgannwg o fis Rhagfyr 2024 ymlaen\ngwasanaeth bob awr rhwng Caerdydd a Cheltenham drwy Gas-gwent o fis Rhagfyr 2023 ymlaen\nEr y gallwch chi ddisgwyl gwasanaethau amlach ar y rhan fwyaf o’n rhwydwaith o 2022 ymlaen, byddwn ni’n cyflwyno nifer o welliannau ym Mhrifddinas-Ranbarth Caerdydd cyn 2022.\nTrenau Metro newydd\nRydyn ni'n buddsoddi £800 miliwn mewn trenau cyflymach a gwyrddach ar gyfer Metro De Cymru a gwasanaeth rheilffordd Cymru a'r Gororau.\nRydyn ni’n brysur y tu ôl i'r llenni yn adeiladu’r trenau newydd a mwy cyfforddus hyn i ddarparu gwasanaeth Metro modern ac effeithiol lle gallwch chi gyrraedd a mynd.


Archif Gorsedd Hanes a Chefndir Eisteddfodau a Gorseddau hanesyddol ddiddorol\nEisteddfodau a Gorseddau hanesyddol ddiddorol – Amgueddfa Cymru\nPoster Eisteddfod a Gorsedd Genedlaethol, Lerpwl, 1900 yn dangos pa mor Seisnig yr oedd yr ŵyl ar droad yr ugeinfed ganrif.\nYn Wrecsam yn 1912 Lloyd George ei hun oedd y targed yn ei araith brynhawn y Cadeirio. Gwylltiodd y dorf o 13,000 yn y babell fod y menywod yn beiddio herio anwylyn y genedl. Ymosodwyd yn gorfforol arnynt, gan dynnu'u gwalltiau a rhwygo'u dillad; 'yr oedd y pafiliwn yn ferw drwyddo.'\nPan dorrodd y Rhyfel Byd Cyntaf allan yn 1914 gohiriwyd yr Eisteddfod Genedlaethol ym Mangor tan 1915; yna bu'n Aberystwyth yn 1916, Penbedw yn 1917 a Chastell-nedd yn 1918. Yn ystod y gorseddau rhyfel hyn ni ddadweiniwyd y Cleddyf Mawr ac ni erfyniwyd am 'Heddwch'.\nDioddefodd Cymru ddirwasgiad dwys rhwng y rhyfeloedd. Symbol o hynny oedd i Gadair Eisteddfod Genedlaethol 1938 gael ei gwneud yn ffatri ddodrefn Bryn-mawr, ffatri a agorwyd gan y Crynwyr yn y dref honno i geisio lliniaru peth ar y diweithdra enbyd.\n&ACIRC; hithau'n Ail Ryfel Byd gwaharddwyd cynnal Eisteddfod 1940 ym Mhen-y-bont ar Ogwr ac Aberpennar am eu bod yn ardaloedd peryglus. O'r herwydd cynhaliwyd Eisteddfod radio.\nYn ystod degawdau olaf yr ugeinfed ganrif brwydr yr iaith Gymraeg oedd prif gonsarn llawer o'r Gorseddogion a chlywid sawl Archdderwydd yn lleisio'i farn yn groyw ar y pwnc o'r Maen Llog. Yn ôl Tilsli, Gwyndaf gychwynnodd y dull newydd hwn o areithio 'gan drafod cwestiynau llosg a rhoi arweiniad pendant.'


Eich Senedd chi ydym ni, ac rydym yn eich cynrychioli chi.\nCysylltu â'ch Aelod o'r Senedd\nOs ydych yn byw yng Nghymru, mae pum Aelod o'r Senedd yn eich cynrychioli. Mae'n hawdd cysylltu ag Aelod o'r Senedd - gallwch godi materion dros y ffôn neu'r e-bost, neu drwy drefnu cyfarfod wyneb yn wyneb. Ar ôl siarad â chi, gall eich Aelod o'r Senedd godi'r mater yng Nghyfarfod Llawn y Senedd.\nMae cyflwyno deiseb ymysg y ffyrdd mwyaf uniongyrchol o gael dweud eich dweud. Iddi gael ei ystyried, rhaid i'ch deiseb ymwneud â mater y mae'r Senedd yn gyfrifol amdano, a rhaid bod ganddi o leiaf 50 o lofnodion. Gallwch lofnodi unrhyw ddeiseb gyfredol ar-lein.\nEwch ati i weld pad deisebau sydd ar agor ar hyn o bryd.\nOs hoffech weithio yn y Senedd, gallwch geisio am swydd gyda Chomisiwn y Senedd, sy'n darparu gwasanaethau i'r 60 Aelod o'r Senedd, neu weithio i Aelod o'r Senedd.\nP'un a yw rhywbeth yn effeithio ar eich tref neu bentref, neu'n fater sydd o bwys i'ch grwp buddiant neu gymdeithas, mae'r mannau sydd gan y Senedd ar gyfer cynnal digwyddiadau yn eich galluogi i wneud y mwyaf o ystâd y Senedd a sicrhau bod eich llais yn cael ei glywed.\nDarllenwch sut i gynnal digwyddiad yn y Senedd\nBeth sy'n digwydd yn y Senedd\nBle bynnag yng Nghymru yr ydych yn byw, siaradwch â ni i gael gwybod sut y gallwch drefnu i'r Senedd ymweld â'ch ysgol, eich grŵp, eich gweithle neu'ch cymuned.\nAnfon e-bost atom ar cysylltu@senedd.cymru


Cyfrifiannell cyfraniadau pensiwn gweithle - Y Gwasanaeth Cynghori Ariannol Wpcc\nMae’n gyfraith erbyn hyn y dylai’r rhan fwyaf o gyflogeion gael eu cofrestru ar gynllun pensiwn gweithle gan eu cyflogwr. Bydd y gyfrifiannell hon yn dangos faint fydd yn cael ei dalu i mewn i'ch pensiwn gennych chi a'ch cyflogwr.\nMae arnom angen gwybod eich oedran er mwyn i ni fedru cyfrifo’r cyfraniadau’n gywir – mae’r rheolau’n amrywio ychydig yn seiliedig ar oed. Eglurir hyn yn y llythyr a gewch gan eich cyflogwr am gofrestru awtomatig.\nos gwelwch yn dda dewiswch Gwrywaidd Benywaidd\nRhaid i ni wybod eich rhyw oherwydd mae rheolau cyfrannu’n amrywio ychydig yn sgil gwahaniaethau presennol yn nyddiadau ymddeol Pensiwn y Wladwriaeth ar gyfer dynion a merched.\nRydych yn rhy ifanc i ymuno â phensiwn gweithle. Pan gyrhaeddwch 16 oed gallwch ofyn i’ch cyflogwr eich cofrestru. Os felly, bydd eich cyflogwr yn gwneud cyfraniadau.\nNi fydd eich cyflogwr yn eich cofrestru yn awtomatig am bensiwn, ond gallwch ddewis ymuno.\nNid ydych yn gymwys i ymuno â phensiwn gweithle gan eich bod yn hŷn na’r uchafswm oed.\nFrequency y flwyddyn y mis fesul 4 wythnos y wythnos\nNi fydd eich cyflogwr yn eich cofrestru yn awtomatig am gynllun pensiwn gweithle, ond gallwch ddewis ymuno. Os felly, ni fydd yn ofynnol i'ch cyflogwr wneud cyfraniadau.\nNi fydd eich cyflogwr yn eich cofrestru yn awtomatig am gynllun pensiwn gweithle, ond gallwch ddewis ymuno. Os felly, bydd eich cyflogwr yn gwneud cyfraniadau.\nSylwer: Mae eich enillion yn agos iawn at y trothwy lle nad oes raid i’ch cyflogwr gyfrannu at eich pensiwn os dewiswch gofrestru. Dylech wirio i gadarnhau a fydd eich cyflogwr yn cyfrannu neu beidio oherwydd mae’r trothwy hwn yn amrywio yn ddibynnol ar a ydych yn cael eich talu’n fisol, wythnosol neu bob 4 wythnos. Darllenwch fwy am y trothwyon cyflog ar gyfer pensiynau gweithle.\nSylwer: Mae eich enillion yn agos iawn at y trothwy cyflog cofrestru awtomatig. Dylech wirio gyda’ch cyflogwr i gadarnhau a ydych yn gymwys neu beidio i gael eich cofrestru’n awtomatig gan fod y trothwyon yn amrywio yn ddibynnol ar a ydych yn cael eich talu’n fisol, wythnosol neu bob 4 wythnos. Darllenwch fwy am y trothwyon cyflog ar gyfer pensiynau gweithle.\nRhowch eich cyflog cyn i’r dreth nag unrhyw ddidyniadau eraill gael eu tynnu. Gelwir hyn yn gyflog gros. Os oes gennych fwy nag un swydd (Yn agor mewn ffenestr newydd), bydd raid i chi roi pob cyflog ar wahân.\nDewiswch sut mae eich cyflogwr yn cyfrannu\nGall eich cyflogwr ddewis os yw am wneud cyfraniadau ar ran o'ch cyflog (a elwir yn enillion cymhwyso\n) neu ar eich cyflog llawn. I gael gwybod pa un, bydd angen i chi wirio gyda’ch cyflogwr.\nEnillion cymhwyso: Dyma’r rhan o’ch cyflog blynyddol fydd yn cael ei defnyddio i gyfrifo eich cyfraniad pensiwn dan gofrestru awtomatig. Sef eich enillion cyn treth (hyd at derfyn uchafswm o £50,000 y flwyddyn) - tynnu’r trothwy enillion isaf o £6,240.\nAr eich lefel enillion, bydd rhaid i chi wneud cyfraniadau yn seiliedig ar eich cyflog llawn.\nMae fy nghyflogwr yn cyfrannu ar ran o fy nghyflog (os nad ydych yn siŵr dewiswch yr opsiwn hwn)\nMae fy nghyflogwr yn cyfrannu ar fy nghyflog llawn


Budd-daliadau i bobl â symptomau COVID-19 - Abertawe\nAr gyfer y 7 niwrnod cyntaf o absenoldeb salwch, gall gweithwyr hunan-ardystio. Os ydych yn arddangos symptomau Coronafeirws neu os dywedwyd wrthych fod angen i chi hunanynysu oherwydd y clefyd hwn, gallwch gael nodyn hunanynysu - 111.nhs.uk/covid-19/.\nOs ydych chi'n sâl am unrhyw reswm arall, gallwch gael nodyn ffitrwydd (dyma'r enw swyddogol ar gyfer nodyn salwch) gan eich meddyg teulu neu feddyg ysbyty. Os bydd eich cyflogwr yn cytuno, gall ffisiotherapydd, podiatrydd neu therapydd galwedigaethol ddarparu dogfen debyg yn lle. Gelwir hyn yn adroddiad Gwaith ac Iechyd Gweithwyr Proffesiynau Perthynol i Iechyd (AHP). Fodd bynnag, efallai y bydd angen nodyn ffitrwydd arnoch o hyd er mwyn i chi gael tâl salwch.\nPobl sy'n eithriadol o agored i niwed yn glinigol a Thâl Salwch Statudol\nMae'r Prif Swyddog Meddygol wedi adolygu'r cyngor i bobl sy'n eithriadol o agored i niwed ac yng ngoleuni cyd-destun presennol nifer sylweddol is o achosion ledled Cymru, argymhellwyd y dylid oedi mesurau gwarchod ar 31 Mawrth. Felly ni fydd yr arweiniad canlynol yn berthnasol o 1 Ebrill 2021.\nWrth i Gymru gyfan barhau i fod dan gyfyngiadau lefel rhybudd 4, cynghorir y bobl hynny sy'n eithriadol o agored i niwed yn glinigol (y rheini a fu'n 'gwarchod' gynt) na ddylent fynd i'r gwaith na'r ysgol y tu allan i'w cartref. Cyhoeddir llythyrau gan Brif Swyddog Meddygol Cymru a bydd y llythyr hwn yn dystiolaeth i'r rheini na allant weithio gartref fod hawl ganddynt i dderbyn Tâl Salwch Statudol. Yn yr achos hwn, telir Tâl Salwch Statudol o ddiwrnod cyntaf y salwch.\nFodd bynnag, er y bydd pobl o'r categori hwn yn gymwys i dderbyn Tâl Salwch Statudol, bydd yn werth iddynt ofyn i'w cyflogwyr a ellid eu rhoi ar ffyrlo fel eu bod yn cael eu talu drwy Gynllun Cadw Swyddi drwy gyfnod y Coronafeirws gan fod Tâl Salwch Statudol drwy daliadau wythnosol o £95.85 a dim ond am hyd at 28 wythnos y gellir ei dalu.\nGallwch weld cyngor gan Lywodraeth Cymru yma: https://gov.wales/written-statement-new-advice-those-who-are-clinically-extremely-vulnerable-previously-shielding ac mae'r canllaw ar gael yma: https://gov.wales/guidance-on-shielding-and-protecting-people-defined-on-medical-grounds-as-extremely-vulnerable-from-coronavirus-covid-19-html\nTâl Salwch Statudol (SSP) £95.85\nMae'n rhaid eich bod yn weithiwr cyflogedig sydd wedi bod yn ennill cyfartaledd o £120 yr wythnos i fod yn gymwys i gael Tâl Salwch Statudol. Nid oes unrhyw reolau ynghylch pa mor hir rydych wedi bod yn gweithio i'ch cyflogwr, ar yr amod eich bod wedi dechrau gweithio ac nad oes rhaid i chi gael contract cyflogaeth ysgrifenedig. Telir TSS am 28 wythnos gyntaf y salwch, neu nes i'ch contract cyflogaeth ddod i ben; yna, bydd angen i hawlwyr hawlio Budd-dal Salwch. Bydd dau gyfnod salwch neu fwy, sydd wedi'u gwahanu gan gyfnod o wyth wythnos neu lai, yn gysylltiedig, a chânt eu trin fel un cyfnod unigol. Ni all eich cyflogwr eich diswyddo i osgoi talu TSS i chi, ond nid yw diswyddo ar sail salwch o reidrwydd yn anghyfreithlon ac mae angen i weithwyr gael cyngor gan eu hundeb ynghylch diswyddo annheg posib.\nMae rheolau TSS wedi'u hymestyn i dalu o ddiwrnod cyntaf y salwch os mai Coronafeirws yw'r salwch (am resymau eraill nad ydynt yn gysylltiedig â Coronafeirws, mae'n parhau i fod yn daladwy o'r pedwerydd diwrnod yn unig) ac mae hyn yn cynnwys:\npobl sy'n gofalu am bobl o fewn yr un aelwyd sy'n arddangos symptomau COVID-19 ac y dywedwyd wrthynt i hunanynysu.\nOs nad oes gennych ddigon o arian i fyw, mae'n bosib y cewch eich cynghori i hawlio Credyd Cynhwysol. Bydd hawliad am Gredyd Cynhwysol yn eich atal rhag derbyn unrhyw Gredydau Treth neu Fudd-Dal Tai rydych yn eu derbyn ar hyn o bryd ac efallai na fyddwch yn gallu hawlio Credyd Cynhwysol chwaith ac ni fyddwch yn gallu adennill Credydau Treth neu Fudd-Dal Tai. Dylech gael cyngor cyn i chi wneud hawliad, yn enwedig os ydych yn fyfyriwr, yn derbyn Credydau Treth neu os oes gennych gynilion o £16,000 neu fwy.\nCredyd Treth Gwaith a salwch\nOs ydych yn bodloni'r meini prawf cymhwyso ar gyfer Credyd Treth Gwaith (h.y. eich bod yn gweithio dros naill ai 16, 24 neu 30 awr gan ddibynnu ar eich amgylchiadau); cewch eich trin fel eich bod yn y gwaith o hyd am 28 wythnos gyntaf y salwch os yw'r canlynol yn berthnasol:\nrydych yn derbyn Tâl Salwch Statudol;\nrydych yn derbyn y Math Newydd o Lwfans Cyflogaeth a Chymorth Cyfrannol\nni allwch weithio oherwydd beichiogrwydd\nrydych yn derbyn credyd Yswiriant Gwladol oherwydd bod gennych allu cyfyngedig i weithio neu allu cyfyngedig ar gyfer gweithgareddau sy'n gysylltiedig â gwaith.\nMae hyn yn golygu y gallwch barhau i dderbyn eich taliadau Credyd Treth Gwaith.\nY math newydd o Lwfans Cyflogaeth a Chymorth\nI fod yn gymwys ar gyfer y budd-dal hwn mae'n rhaid i chi fodloni amodau cyfraniadau yswiriant gwladol ac ni fydd gennych hawl i Dâl Salwch Statudol. Gellir talu'r budd-dal hwn ar ôl i'ch hawl i TSS ddod i ben, hyd yn oed os oes gennych gontract cyflogaeth o hyd a'ch bod yn gyflogedig o hyd. Budd-dal cyfrannol yw hwn, ac mae cymhwysedd yn dibynnu ar eich amgylchiadau fel yr hawliwr. Nid oes unrhyw reolau cyfalaf neu incwm, ond gall unrhyw bensiwn galwedigaethol dros £85.00 yr wythnos a delir i chi fel yr hawliwr effeithio ar y swm rydych yn ei dderbyn.\nGellir gwneud cais ar-lein yn awr yn www.gov.uk/employment-support-allowance/how-to-claim neu gallwch wneud cais dros y ffôn: 0800 328 5644 (dewiswch opsiwn 2).\nOs ydych yn gwneud cais newydd am Lwfans Cyflogaeth a Chymorth, fel arfer bydd yn rhaid i chi aros 7 niwrnod cyn cael eich talu, fodd bynnag nid yw hyn yn berthnasol os:\nyw'n bosib bod gennych chi neu'ch plentyn Coronafeirws neu rydych yn gwella ohono\nydych chi neu'ch plentyn yn hunanynysu oherwydd eich bod wedi dod i gysylltiad â rhywun sydd o bosib â Coronafeirws\nBydd hyn yn parhau i fod yn berthnasol tan 12 Mai 2021.\nOs ydych chi neu'ch plentyn yn hunanynysu ac ni allwch weithio o ganlyniad i Coronafeirws, gallwch gael 'nodyn hunanynysu' ar-lein o'r GIG 111 os ydych chi wedi bod i ffwrdd o'r gwaith am 7 niwrnod neu fwy.\nByddwn yn cysylltu â chi o bryd i'w gilydd i weld a yw Coronafeirws yn effeithio arnoch o hyd.\nOs oeddech chi'n gwneud hawliad am fod Coronafeirws wedi effeithio arnoch o'r blaen ond nad yw'n effeithio arnoch mwyach, ni fyddwch yn cael eich trin fel person â gallu cyfyngedig i weithio mwyach. Os ydych yn sâl o hyd oherwydd rhesymau eraill, dylech ddarparu nodyn ffitrwydd (nodyn salwch) er mwyn i'ch hawliad Lwfans Cyflogaeth a Chymorth barhau.\nOs oeddech chi'n gwneud cais oherwydd cyflyrau iechyd eraill ac yna bod Coronafeirws wedi effeithio arnoch ond nad yw'n effeithio arnoch mwyach, byddwch yn parhau i gael eich trin fel person â gallu cyfyngedig i weithio wrth i chi aros am asesiad meddygol. Cofiwch barhau i ddarparu nodiadau ffitrwydd (neu nodiadau salwch) nes i chi gael eich asesu.\nGall hawlwyr fod yn gymwys i dderbyn Credyd Cynhwysol i'w ychwanegu at y math newydd o Lwfans Cyflogaeth a Chymorth, ac os ydych eisoes yn derbyn Credyd Cynhwysol ac wedi stopio gweithio, bydd angen i chi nodi yn eich dyddiadur eich bod am hawlio neu eich bod wedi hawlio'r 'Math Newydd o Lwfans Cyflogaeth a Chymorth'.\nRHYBUDD: Os ydych yn derbyn budd-dal etifeddol ar hyn o bryd: Lwfans Cyflogaeth a Chymorth yn Seiliedig ar Incwm, Lwfans Ceisio Gwaith yn Seiliedig ar Incwm, Credyd Pensiwn, Credyd Treth Plant a/neu Gredyd Treth Gwaith neu Fudd-dal Tai, ceisiwch gyngor annibynnol cyn gwneud cais am Gredyd Cynhwysol bob tro. Y rheswm dros hyn yw:\nNi ellir gwneud unrhyw hawliadau newydd ar gyfer budd-daliadau etifeddol (ac eithrio Budd-dal Tai ar gyfer rhai mathau o lety dros dro neu lety â chymorth) ar ôl 27/01/21.\nCyn gynted ag y byddwch yn cyflwyno cais am Gredyd Cynhwysol, bydd unrhyw hawl i fuddion etifeddol yn dod i ben. Ni fyddwch yn gallu ail-hawlio Credydau Treth, hyd yn oed os nad oes gennych hawl i gael taliad Credyd Cynhwysol.\nBydd pobl oedran gweithio (18 oed hyd at oedran pensiwn y wladwriaeth) y mae angen iddynt hawlio budd-dal prawf modd (bydd hawl yn dibynnu ar eich cyfalaf ac/neu eich incwm chi a'ch partner) am y tro cyntaf bellach yn gorfod hawlio Credyd Cynhwysol.\nOs ydych yn gwpl ac mae un ohonoch yn hŷn nag oedran pensiwn y wladwriaeth a'r llall yn iau nag oedran pensiwn y wladwriaeth, mae hyn yn golygu eich bod yn bâr oed cymysg yn nhermau budd-daliadau - mae hyn yn golygu nad ydych fel arfer yn gallu hawlio Credyd Pensiwn ac efallai y bydd angen i chi hawlio Credyd Cynhwysol - ceisiwch gyngor yn gyntaf.\nMae Credyd Cynhwysol wedi disodli hawliadau newydd am y Lwfans Ceisio Gwaith yn Seiliedig ar Incwm; Lwfans Cyflogaeth a Chymorth yn Seiliedig ar Incwm; Budd-dal Tai; Cymhorthdal Incwm; Credyd Treth Gwaith a Chredyd Treth Plant. Os ydych yn derbyn un o'r budd-daliadau hyn ar hyn o bryd, fe'ch cynghorir i gael cyfrifiad gwell i wirio a fyddai'n well i chi aros ar eich budd-daliadau cyfredol gydag addasiadau neu hawlio Credyd Cynhwysol.\nCaiff hawliadau eu gwneud a'u rheoli ar-lein drwy 'ddyddiadur'.\nBydd cais am Gredyd Cynhwysol yn dod ag unrhyw hawl neu hawl i'r budd-daliadau a ddisodlir ganddo yn y dyfodol i ben. Os ydych yn derbyn un o'r budd-daliadau hyn ar hyn o bryd, fe'ch cynghorir i gael cyfrifiad gwell i weld a fyddai'n well i chi aros ar eich budd-daliadau cyfredol gydag addasiadau neu hawlio Credyd Cynhwysol.\nEr mwyn i chi (a'ch partner, os oes gennych un) fod yn gymwys, rhaid bod gennych llai na £16,000 mewn cyfalaf a'ch bod yn bodloni'r prawf modd. Bydd y swm y mae gennych hawl iddo yn amrywio gan ddibynnu ar eich amgylchiadau personol, yr incwm neu'r enillion eraill rydych yn eu cael, a swm unrhyw gynilion sydd gennych rhwng £6,000 ac £16,000. Gall hawlwyr fod yn gymwys ar gyfer y budd-dal hwn os ydynt yn gweithio; os nad ydynt yn gweithio; os ydynt yn sâl neu os oes ganddynt gyfrifoldebau gofalu.\nRhaid i bawb sy'n hawlio Credyd Cynhwysol a'u partneriaid fod wedi llofnodi cytundeb hawlio, a fydd yn amlinellu eu gofynion gwaith er mwyn derbyn y budd-dal hwn. Gallwch hawlio Credyd Cynhwysol fel yr unig incwm rydych yn ei dderbyn, neu gallwch ei hawlio'n ychwanegol at incwm arall (e.e. ESA math newydd) er mwyn hawlio lefel yr incwm y mae ei angen arnoch i fyw, yn ôl y llywodraeth.\nMae'r Llywodraeth wedi cyhoeddi, os bydd angen rhagor o wybodaeth i brosesu'ch cais pan fyddwch wedi gwneud hawliad ar-lein, bydd naill ai'n gofyn am hyn drwy eich dyddiadur ar-lein neu bydd angen i chi eu ffonio.\nGallwch hawlio Credyd Cynhwysol fel yr unig incwm rydych yn ei dderbyn, neu gallwch ei hawlio'n ychwanegol at incwm arall (e.e. Tâl Salwch Statudol, ESA math newydd) er mwyn hawlio lefel yr incwm y mae ei angen arnoch i fyw, yn ôl y llywodraeth. Os ydych wedi hawlio Credyd Cynhwysol am eich bod yn sâl ac yn aros am asesiad, gellir eich trin fel rhywun â gallu cyfyngedig i weithio os:\nydych chi neu'ch plentyn yn hunanynysu gan eich bod wedi dod i gysylltiad â rhywun sydd o bosib â Coronafeirws\nCaiff Tâl Salwch Statudol ac unrhyw incwm arall eu hystyried wrth gyfrifo unrhyw hawliad i Gredyd Cynhwysol.\nOs ydych ar incwm isel neu'n derbyn Credyd Cynhwysol, gallech gael Gostyngiad Treth Cyngor i'ch helpu i dalu'ch Treth y Cyngor. Bydd y swm rydych yn ei dderbyn yn dibynnu ar eich incwm a'ch amgylchiadau. Gallwch wneud hawliad ar-lein. Os ydych eisoes yn derbyn Gostyngiad Treth y Cyngor ac mae eich incwm neu'ch amgylchiadau wedi newid adroddwch am y newid ar-lein neu e-bostiwch Budd-daliadau@abertawe.gov.uk.


Arwyddion fod y gwanwyn yn dod - northwales Administrator - Daily Post\nArwyddion fod y gwanwyn yn dod\nWYDDECH chi fod gweld clwstwr o lygad y dydd (Bellis perennis, daisy) hefo’i gilydd yn arwydd fod y gwanwyn ar ei ffordd.\n11:21, 11 FEB 2009\nYn ôl rhai os gellwch chi roi’ch troed ar ddeuddeg llygad y dydd, yna bydd y gwanwyn yma cyn bo hir.\nWel, dydw i ddim wedi gweld deuddeg hefo’i gilydd hyd yma eleni, felly mi fydd yn rhaid i mi ddisgwyl ychydig yn rhagor am y gwanwyn, ond tybed pa arwyddion eraill o’r gwanwyn ydach chi wedi sylwi arnyn nhw.\nMae ’na sawl llythyr wedi bod yn ddiweddar yngln â’r defnydd a wneid o frwyn. Tybed oes rhywun yn cofio defnyddio’r moresg (Ammophila arenaria, Marram gras) i wneud matiau a bagiau?\nDiolch yn fawr i Ruth Hughes, Penygroeslon am ei llythyr cynhwysfawr yn adrodd hanes yr adar sy’n heidio i’w gardd. A diolch i Gloria Pitts, Llanberis ac i Bobi Owen, Dinbych am eu hatgofion am yr asiffeta; mae’n dda meddwl ei fod wedi agor y llifddorau ar fflyd o atgofion eraill yn ei sgil.\nYdach chi wedi meddwl erioed faint o enwau planhigion ac adar fyddwn ni’n eu defnyddio fel enwau ar ein plant? Dyna chi eirlys ac alaw yn enwau ar ferched, a telor, hedydd a robin ar fechgyn. ‘Sgwn i fedrwch chi feddwl am fwy?\nAc o weld yr holl eira sydd wedi disgyn, beth am atgofion neu bennill neu ddwy iddo – cyn iddo’n gadael ni!\nGwefannau Llên y Llysiau a Llên Natur: www.llenyllysiau.com a www.llennatur.com Llythyr: Y Daily Post Cymraeg, Blwch Post 202, Cyffordd Llandudno, Conwy, LL31 9ZD e-bost: cymraeg@dailypost.co.uk


Sut i ddisodli atalnodau â llinellau newydd (Alt + Enter) mewn celloedd yn Excel?\nFel y dangosodd y screenshot chwith, sut i ddisodli atalnodau â llinellau newydd o fewn celloedd yn Excel? Gall dulliau yn yr erthygl hon eich helpu chi.\nAmnewid coma gyda llinellau newydd gyda swyddogaeth Darganfod ac Amnewid\nAmnewid coma gyda llinellau newydd gyda chod VBA\nAmnewid coma gyda llinellau newydd gyda swyddogaeth Darganfod ac Amnewid.\nGallwch gymhwyso'r swyddogaeth Dod o Hyd ac Amnewid i ddisodli pob atalnod mewn celloedd dethol gyda llinellau newydd. Gwnewch fel a ganlyn.\n1. Dewiswch y celloedd y byddwch chi'n disodli pob coma gyda llinellau newydd. Yna cliciwch Hafan > Dod o Hyd i a Dewis > Disodli. Gweler y screenshot:\nNodyn: Gallwch hefyd wasgu'r Ctrl + H allweddi gyda'i gilydd i agor y Dod o hyd ac yn ei le blwch deialog.\n2. Yn yr agoriad Dod o hyd ac yn ei le blwch deialog ac o dan y Disodli tab, mae angen i chi:\n2.1 Teipiwch atalnod yn y Dewch o hyd i beth blwch;\n2.2 Cliciwch ar y Disodli gyda blwch, yna pwyswch y Ctrl + Symud + J allweddi ar yr un pryd;\n2.3 Cliciwch y Amnewid All botwm. Gweler y screenshot:\n3. Yna a Microsoft Excel blwch prydlon pops i fyny, cliciwch y OK botwm.\n4. Caewch y Dod o hyd ac yn ei le blwch deialog.\nNawr mae pob coma yn cael ei ddisodli gan linellau newydd mewn celloedd dethol.\nBydd yr adran hon yn cyflwyno cod VBA i ddisodli pob atalnod mewn celloedd dethol â llinellau newydd. Gwnewch fel a ganlyn gam wrth gam.\n1. Dewiswch y celloedd sy'n cynnwys y atalnodau y mae angen i chi eu disodli â llinellau newydd, yna pwyswch y Alt + F11 allweddi ar yr un pryd i agor y Microsoft Visual Basic ar gyfer Ceisiadau ffenestr.\n2. Yn y Microsoft Visual Basic ar gyfer Ceisiadau ffenestr, cliciwch Mewnosod > Modiwlau. Yna copïwch a gludwch god VBA i mewn i ffenestr y Cod. Gweler y screenshot:\nCod VBA: Amnewid pob coma mewn celloedd dethol gyda llinellau newydd\n3. Gwasgwch y F5 allwedd neu cliciwch y botwm Run i redeg y cod. Yna mae'r holl atalnodau mewn celloedd dethol yn cael eu disodli gan linellau newydd ar unwaith.\nRhannwch gynnwys celloedd aml-linell yn hawdd yn rhesi neu golofnau yn Excel:\nKutools ar gyfer Excel's Celloedd Hollt mae cyfleustodau yn eich helpu i rannu cynnwys celloedd yn hawdd yn ôl gofod, coma, llinell newydd neu wahanyddion eraill yn rhesi neu golofnau wedi'u gwahanu yn Excel. Gweler y screenshot: Dadlwythwch a rhoi cynnig arni nawr! (Llwybr am ddim 30 diwrnod)\nSut i ddisodli'r coma olaf gyda ac mewn celloedd yn Excel?\nSut i rannu cynnwys celloedd aml-linell yn rhesi / colofnau wedi'u gwahanu yn Excel?\nSut i roi llinellau lluosog o destun mewn un cell yn Excel?


SPCK Assemblies (Cymraeg) - Mae pob un yn enillydd\nMae pob un yn enillydd\nRydyn ni i gyd yn ennill ac rydyn ni i gyd yn colli\ngan Manon Ceridwen Parry (addaswyd, cyhoeddwyd yn wreiddiol yn 2010)\nMyfyrio ar ein profiadau o ennill a cholli.\nOs bydd hynny’n bosib, trefnwch fod gennych chi dlws, medal, neu dystysgrif y gwnaethoch chi ei hennill ar ryw adeg yn eich bywyd i’w dangos i’r plant. Os nad yw hyn yn bosib, gofynnwch i aelod arall o staff gael rhywbeth o’r fath yn barod i’w ddangos.\nEfallai y byddwch chi’n dymuno cael tystysgrifau i’w rhoi i’r plant i gyd, a fydd yn datgan y ffaith ei fod ef, neu ei bod hi, yn enillydd.\nFe fydd arnoch chi hefyd angen cannwyll gyfer yr 'Amser i feddwl' ar ddiwedd y gwasanaeth.\nDechreuwch trwy fyfyrio ar ryw brofiad cystadleuol diweddar ym mywyd yr ysgol, fel y diwrnod mabolgampau blynyddol, gêm a chwaraewyd gan dîm yr ysgol neu ryw gystadleuaeth arall.\nEglurwch eich bod wedi dod â rhywbeth gyda chi sy'n dangos i chi fod yn enillydd ryw dro. (Gall hyn fod yn gyflawniad o fyd chwaraeon, ennill cystadleuaeth lenyddol ac yn y blaen.) Soniwch am y modd yr ydych chi’n gallu bod yn dda mewn rhai pethau, ond ddim cystal gyda phethau eraill. Efallai y byddwch yn dymuno rhannu profiad am ryw adeg pan oeddech chi’n olaf mewn ras neu wedi methu mewn prawf.\nEglurwch fod bywyd yn ymwneud ag ennill a cholli. Rydyn ni’n dda am wneud rhai pethau, ond ddim cystal am wneud pethau eraill. Mae gennym gryfderau a gwendidau mewn gwahanol rannau o fywyd.\nGofynnwch i'r plant rannu eu profiadau ynghylch sut deimlad yw ennill yn ogystal â cholli.\nTrafodwch yr hyn y mae rhai o'r plant wedi ei gyflawni, fel ennill medalau a thystysgrifau. Sut maen nhw'n teimlo? Yn nerfus? Yn llawn cyffro? Yn fodlon iawn?\nArchwiliwch sut deimlad yw peidio ag ennill. Soniwch sut roeddech chi’n teimlo un tro pan wnaethoch chi ‘golli’. Gofynnwch i'r plant enwi'r emosiynau sy'n rhan o brofiad fel hwnnw: siom, gofid, embaras, teimlad o annhegwch (ond mae'n rhaid i rywun golli, bob amser).\nDisgrifiwch sut y mae hi arnom mewn bywyd, pan fyddwn ni bob amser yn ennill gyda rhai pethau ac yn colli gyda phethau eraill. Eglurwch y bydd y plant wrth iddyn nhw dyfu’n hyn, yn gwneud cais am le mewn coleg, mewn swydd neu ryw waith arall, ac yn cael eu gwrthod ambell dro. Neu efallai y byddan nhw’n gwirioneddol hoffi ryw unigolyn neilltuol, ac eisiau bod gydag ef neu hi, ond yn anffodus gyda rhywun arall y bydd y person hwnnw’n dymuno mynd allan. Weithiau, bydd pethau'n mynd yn dda, ac fe fyddan nhw'n cael y swydd ddelfrydol neu'r lle mewn coleg y gwnaethon nhw ymgeisio amdano. Mewn bywyd, rydym weithiau'n ennill, weithiau'n colli.\nEglurwch fod Cristnogion y credu fod un rhan o fywyd lle mae modd i bawb fod yn enillydd. Maen nhw'n credu bod Duw yn caru pawb yn fawr iawn.\nDarllenwch yr adnod o'r Beibl, Ioan 3.16: ‘Do, carodd Duw y byd gymaint nes iddo roi ei unig Fab, er mwyn i bob un sy'n credu f beidio â mynd i ddistryw ond cael bywyd tragwyddol.’\nPwysleisiwch fod y ffydd Gristnogol yn addysgu bod Duw wedi dod i'r byd ar gyfer pawb (y byd cyfan yn grwn) a bod Duw yn caru pawb. Gyda Duw, nid oes y fath beth â chollwyr, dim ond enillwyr.\nOs ydych wedi paratoi tystysgrifau ar gyfer pawb, gallwch eu dosbarthu yn awr.\nGoleuwch y gannwyll.\nGofynnwch i'r plant feddwl am sut maen nhw’n teimlo ynghylch ennill a cholli.\nPa feysydd y maen nhw’n disgwyl ennill ynddyn nhw, a pha bethau fyddan nhw’n eu cael yn fwy anodd?\nSut bydden ni’n gallu cefnogi ein gilydd pan nad yw pethau'n digwydd fel y bydden ni’n dymuno?\nGofynnwch i'r plant feddwl am y bobl sy'n eu caru nhw.\nAtgoffwch y plant am y gred Gristnogol sy’n nodi fod Duw’n eu caru. Sut mae hynny'n gwneud iddyn nhw deimlo?\nDiolch ein bod ni i gyd yn enillwyr yn dy olwg di.\nRydyn ni’n diolch dy fod ti yn ein caru ni bob un,\na dy fod wedi rhoi gwahanol ddoniau i ni i gyd.\nHelpa ni i beidio â bod yn drist pan fyddwn ni’n colli,\nond yn hytrach gwna i ni gofio am yr holl bethau da sydd gennym ni,\na chofio am y pethau rydyn ni’n gallu eu gwneud yn dda.


Atal codymau | Cyngor Sir Ddinbych\nCartref » Iechyd a gofal cymdeithasol » Oedolion » Atal codymau\nMae yna wasanaeth atal codymau yng ngogledd Cymru i unrhyw un dros 65 oed sydd wedi cael codwm neu'n ofni cael codwm.\nOs ydych chi neu rywun yr ydych yn ei adnabod wedi cael codwm, neu’n ofni cael codwm, cysylltwch ag Un Pwynt Mynediad i ganfod a all y gwasanaeth atal codymau eich helpu.\nAr ôl i chi gael eich atgyfeirio at y gwasanaeth, bydd aelod o'r tîm yn cynnal asesiad risg codymau personol efo chi. Byddan nhw wedyn yn penderfynu ar y ffordd orau o weithredu i leihau eich risg o gael codwm. Fe allai hyn gynnwys:\nDosbarthiadau ymarfer corff: mae tystiolaeth gref y gall y rhain helpu i wella cydbwysedd, cryfder a hyder, ac mae ganddyn nhw fanteision cymdeithasol cadarnhaol hefyd.\nCynllun ffisiotherapi un-i-un cymunedol a chynllun ymarfer corff yn y cartref.\nGweithgareddau eraill yn y gymuned fel tai chi, dosbarthiadau cylched ysgafn Cynllun Cenedlaethol i Atgyfeirio Cleifion i Wneud Ymarfer Corff (gwefan allanol).\nAsesiadau diogelwch yn y cartref ac addasiadau.\nAdolygiadau o feddyginiaethau gan feddyg teulu neu fferyllydd.\nAtgyfeirio at wasanaeth podiatreg neu optometreg.\nMae Rhaglen Atal Codymau Gogledd Cymru (gwefan allanol) yn cael ei chefnogi gan bartneriaid o'r GIG, yr awdurdod lleol a'r trydydd sector yn eich ardal, yn yr ysbyty, yn y gymuned ac mewn cartrefi gofal.\nMwy o wybodaeth am sut i atal codymau (gwefan allanol).\nOs hoffech chi fwy o wybodaeth neu gyngor, gallwch ymweld Phwynt Siarad neu gysylltu â’r Pwynt Mynediad Sengl.


HUGHES, WILLIAM JOHN , (GARETH HUGHES ) (1894-1965), actor.\nGanwyd William John Hughes ar 23 Awst 1894 yn Halfway, Dafen, Llanelli, sir Gaerfyrddin, yr hynaf o ddau fab i John Elias Hughes, bocsiwr tunplad, ac Ann Hughes (g. Morgan). Roedd ei dad yn areithiwr medrus a enillodd lawer o wobrau mewn eisteddfodau lleol. Enw ei frawd iau oedd Brinley Hughes. Symudodd y teulu wedyn i Stryd y Dywysoges, Llanelli. Cafodd William John ei addysg yn Ysgol Elfennol Uwch Llanelli. Er iddo gael prentisiaeth gyda fferyllydd yn Stryd Vaughan, gadawodd ei gartref yn 1911 i ddilyn gyrfa actio yn Llundain, a'r adeg hon y mabwysiadodd yr enw llwyfan Gareth Hughes.\nCafodd waith gyda chwmni teithiol Shakespearaidd Alan Wilkie a Chwmni Repertoire F. B. Wolfe yn perfformio melodrama yn 1911. Daeth rhagor o waith yn ne Cymru ac yna gyda chwmni Shakespearaidd Denis Hogan ac Amanda Beresford yn 1912 cyn iddo gael ei gynnwys yng nghwmni y Welsh Players. Teithiodd y Players gyda ffars, Little Miss Llewellyn, yn ystod hanner cyntaf 1913. Fel rhan o fudiad Theatr Genedlaethol Cymru yn Ionawr 1914 hwyliodd i America gyda'r Welsh Players i berfformio drama arobryn J. O. Francis , Change. Ar y dechrau chwaraeodd Gareth ran fechan Dai Matthews, cynhyrfwr sosialaidd, ond ar ddiwedd y daith yn Chicago cymerodd ran Gwilym Price, claf ac un o'r tri mab yn y ddrama. Enillodd Gareth glod mawr am ei berfformiad fel Gwilym, ac o ganlyniad arhosodd yn America ar ddiwedd y cytundeb.


Dugiaeth Brabant - Wicipedia\nDugiaeth ffiwdal yn y Gwledydd Isel a fodolai o'r 12g hyd y 18g oedd Dugiaeth Brabant.\nArfbais Brabant, sydd heddiw yn arfbais frenhinol Gwlad Belg.\nTyfodd y dalaith allan o gwymp yr Ymerodraeth Garolingaidd yng nghanol y 9g. Yn yr 11g, chwalodd Dugiaeth Lorraine Isaf yn sawl talaith fechan, gan gynnwys Brabant, Lwcsembwrg, Hainaut, a Namur. Sefydlwyd Dugiaeth Brabant ym 1183 fel un o daleithiau'r Ymerodraeth Lân Rufeinig ar sail yr hen Diriarllaeth Brabant. Daeth y ddugiaeth dan reolaeth Philip y Da o Dŷ Bwrgwyn ym 1430 ac felly'n rhan o'r Iseldiroedd Bwrgwynaidd. Cafodd y diriogaeth ei chipio gan yr Habsbwrgiaid ym 1477 a daeth yn rhan o'r Iseldiroedd Habsbwrgaidd ym 1482.\nYn yr Oesoedd Canol, daeth yr ardal yn gyfoethog o ganlyniad i'r diwydiannau gwlân a brethyn a'r menterau masnachol yn ei threfi a'i dinasoedd. Dinas fwyaf Brabant oedd Antwerpen, canolfan ariannol Ewrop. Dibynnodd dugiaid Brabant ar economi ffyniannus y wlad i gyllido rhyfeloedd, a rhoddwyd ymreolaeth i'r trefi ynghyd â rhan gynyddol mewn llywodraeth y ddugiaeth. Ym 1356, lluniwyd siarter hawliau y Joyeuse Entrée: yn ôl ei thelerau, ni allai'r dug ddatgan rhyfel, ymuno â chynghrair, neu fathu arian heb gydsyniad y glerigiaeth, y bendefigiaeth, a'r trefi. Yn ddiweddarach, rhoddwyd yr enw Ystadau Brabant ar y cynulliad hwnnw.\nCafodd y ddugiaeth ei rhannu yn Ogledd a De Brabant ym 1648, yn ystod Gwrthryfel yr Iseldiroedd. Diddymwyd y siarter rhwng y dug a'r cynulliad gan Joseph II, Ymerawdwr Glân Rhufeinig ym 1789, gan beri Chwyldro Brabant. Arweiniodd De Brabant y chwyldro ym 1830–31 i ennill annibyniaeth i Wlad Belg oddi ar yr Iseldiroedd ac o ganlyniad rhannwyd tiriogaeth hanesyddol Brabant rhwng dwy wlad sofran ar wahân. Ers 1840, rhoddir y teitl Dug neu Dduges Brabant ar fab neu ferch hynaf Brenin y Belgiaid, hynny yw etifedd y goron. Y deiliad cyfredol, ers 2013, yw Elisbaeth, Duges Brabant, sy'n ferch i'r Brenin Albert II ac yn fyfyrwraig yng Ngholeg yr Iwerydd.\n↑ (Saesneg) Brabant (historical duchy, Europe). Encyclopædia Britannica. Adalwyd ar 26 Ebrill 2018.\n↑ "Merch brenin gwlad Belg am ddod i Gymru i astudio", Golwg360 (23 Mawrth 2018). Adalwyd ar 4 Mehefin 2019.\nWedi dod o "https://cy.wikipedia.org/w/index.php?title=Dugiaeth_Brabant&oldid=10788630"\nLast edited on 9 Tachwedd 2020, at 21:08\nNewidiwyd y dudalen hon ddiwethaf ar 9 Tachwedd 2020, am 21:08.


Canolfan Newyddion - Perthynas yr ymennydd ag ymddygiad\nPerthynas yr ymennydd ag ymddygiad\nSut wyddoch chi lle mae’ch allweddi? Pam ydym ni’n datblygu arferion a beth sy’n dylanwadu ar ein barn?\nLedled y Brifysgol, mae seicolegwyr, genetegwyr ymddygiadol a niwrolegwyr yn cydweithio i ddeall y mecanweithiau sylfaenol o ddysg a chof. Mae gan eu gwaith arwyddocâd o ran deall sut mae’r ymennydd yn gweithio a newid, yn ogystal â thaflu goleuni hollbwysig ar gyflyrau niwrolegol megis clefyd Alzheimer a sgitsoffrenia. Un o’r rhai sydd ar flaen y gad yn hyn o beth yw’r Athro John Pearce FRS o’r Ysgol Seicoleg. Mae’r Athro Pierce yn cael ei gydnabod yn rhyngwladol am ei gyfraniad at astudio dysgu a chyflyru cysylltiadol mewn anifeiliaid, ac ar hyn o bryd mae’n defnyddio techneg newydd arloesol i ddarganfod lle bydd anifeiliaid yn cyfeirio’u sylw wrth ddysgu am newidiadau yn eu hamgylchedd. Mae llawer o’i ymchwil presennol yn canolbwyntio ar golomennod rasio; mae eu gweledigaeth anhygoel yn eu gwneud yn ddelfrydol ar gyfer astudio newid sylw yn ystod tasgau dysgu cymhleth. "Mae’r term Saesneg 'bird brained' , sef bod yn benchwiban, yn gamarweiniol. Bydd colomennod – mewn rhai pethau o leiaf – yn dangos cryn ddeallusrwydd," meddai’r Athro Pearce. "Er enghraifft, maen nhw’n gallu cofio cannoedd o ffotograffau gwahanol, ac yn gallu ffurfio’r hyn sy’n berthynol i gysyniadau. Mae’r arbrofion yn ein siambrau profion yn dangos, nid yn annisgwyl, fod colomennod yn ymateb i ysgogiadau sy’n dynodi digwyddiadau pwysig megis darpariaeth bwyd neu ddŵr, ond maen nhw hefyd yn talu sylw pan na allan nhw benderfynu beth mae ysgogiad yn ei ddynodi."\nPrif bwrpas ymchwil yr Athro Pearce yw darganfod set gyffredinol o egwyddorion sy’n dynodi lle bydd anifail yn cyfeirio’i sylw. Unwaith y bydd yr egwyddorion hyn yn amlwg, mae’n bwriadu darganfod y mecanweithiau niwral sy’n gyfrifol am newid sylw. Mewn astudiaeth ar wahân, mae academyddion yng Nghaerdydd yn ymchwilio i sut mae pobl yn cofio gwybodaeth. Beth pe baech, bob tro y byddech yn ceisio cofio lle mae’ch allweddi, yn cofio pob lle rydych chi wedi gadael eich allweddi erioed?\nEr mwyn cofio rhywbeth, mae angen i bobl alw i gof yr wybodaeth berthnasol, ond yr un mor bwysig yw osgoi galw gwybodaeth amherthnasol i gof. Trwy ddefnyddio cyfuniad o dechnegau delweddu’r ymennydd i ddilyn trywydd newidiadau mewn gweithgaredd niwral mewn amser real, mae Dr Ed Wilding o’r Ysgol Seicoleg wedi archwilio i sut mae cofio llwyddiannus yn ymwneud a galw i gof rai mathau o wybodaeth ac atal eraill.\n"Rydym wedi dangos fod pobl yn atal gwybodaeth amherthnasol yn awtomatig wrth geisio cofio, ac mae pa mor dda y gallwch atal gwybodaeth amherthnasol yn rhagfynegi pa mor dda yw’ch cof," medai Dr Wilding. "Erbyn hyn mae gennym syniad cliriach o swyddogaethau ataliad yn y broses o adalw cof. Mae hyn yn bwysig o ran deall pam mae galluoedd cof yn gallu dirywio wrth heneiddio, oherwydd mae ein gallu i atal gwybodaeth hefyd yn dirywio wrth i ni fynd yn hŷn."\nMae hwn yn ddetholiad o gylchgrawn chwarterol Cyngor Ymchwil y Gwasanaethau Biotechnoleg a Biolegol ac fe’i hatgynhyrchir â chaniatâd y Cyngor. Mae modd darllen yr erthygl lawn yn: http://www.bbsrc.ac.uk/publications/business/2010/summer/research-at-cardiff-university.aspx Tags


Arolwg Blynyddol o’r Boblogaeth: 2018 | LLYW.CYMRU\nArolwg Blynyddol o’r Boblogaeth: 2018\nData ar y farchnad lafur ar gyfer gwledydd a rhanbarthau'r DU a hefyd ar gyfer ardaloedd lleol ar gyfer 2018.\nMae'r Annual Population Survey (ABB) yn cyfuno samplau wedi'u hatgyfnerthu o’r Arolwg o'r Llafurlu, ac yn darparu data treigl dros bedwar chwarter o'r flwyddyn ar y farchnad lafur ar gyfer gwledydd a rhanbarthau'r DU, a hefyd ar gyfer ardaloedd lleol. Ar gyfer Cymru, mae'r ABB yn cynnwys sampl o tua 18,000 o aelwydydd bob blwyddyn.\nRoedd y gyfradd gyflogaeth ar gyfer y boblogaeth 16 i 64 oed yng Nghymru yn 73.1% o’i chymharu â 75.0% yn y DU.\nErs 2001, cynyddodd y gyfradd gyflogaeth o 6.0 pwynt canran yng Nghymru ac o 2.7 pwynt canran yn y DU.\nYr awdurdodau lleol gyda’r cyfraddau cyflogaeth amcangyfrifedig uchaf oedd Wrecsam (78.6%), Bro Morgannwg (78.5%) a Sir Fynwy (78.0%). Roedd y cyfraddau isaf yn Abertawe (66.5%), Ceredigion (69.6%) a Thorfaen (70.5%).\nRoedd y gyfradd ddiweithdra ar gyfer y boblogaeth 16 oed a throsodd yng Nghymru yn 4.5%, o’i chymharu â 4.2% yn y DU.\nErs 2001, mae cwymp o 0.9 pwynt canran wedi bod yn y gyfradd ddiweithdra yng Nghymru ac yn y DU.\nYr awdurdodau lleol gyda’r cyfraddau diweithdra amcangyfrifedig isaf oedd Powys (2.0%), Ceredigion (2.2%) a Sir Ddinbych (2.3%). Roedd y cyfraddau uchaf yn Rhondda Cynon Taf (7.1%), Abertawe (6.2%) a Merthyr Tudful (6.0%).\nRoedd y gyfradd diweithdra ieuenctid yng Nghymru yn 14.0%, sy’n uwch na chyfradd y DU sef 11.6%.\nErs 2001, mae cwymp o 0.2 pwynt canran wedi bod yn y gyfradd diweithdra ieuenctid yng Nghymru a chwymp o 0.1 pwynt canran wedi bod yn y DU.\nRoedd 25.0% o bobl ddi-waith yng Nghymru wedi bod yn ddi-waith am 12 mis neu ragor. Mae hyn yn cymharu â 25.1% yn y DU.\nRoedd y gyfradd anweithgarwch economaidd ar gyfer y boblogaeth 16 i 64 oed yng Nghymru yn 23.3% o’i chymharu â 21.7% yn y DU.\nErs 2001, mae’r gyfradd anweithgarwch economaidd wedi syrthio o 5.6 pwynt canran yng Nghymru a 2.2 pwynt canran yn y DU.\nYr awdurdodau lleol gyda’r cyfraddau anweithgarwch economaidd amcangyfrifedig isaf oedd Wrecsam (18.5%), Bro Morgannwg (18.5%) a Sir Fynwy (19.5%). Roedd y cyfraddau uchaf yn Abertawe (28.9%), Ceredigion (28.9%) a Phen-y-bont ar Ogwr (25.9%).


Maint Cymru yn cyhoeddi Cyfarwyddwr newydd – Maint Cymru\nMaint Cymru yn cyhoeddi Cyfarwyddwr newydd\nMae’n bleser gan Maint Cymru groesawu Nicola Pulman fel ei Gyfarwyddwr newydd.\nMae Nicola yn ymuno â ni o’r Phoenix Prosiect, sef prosiect partneriaeth naw mlynedd rhwng Prifysgol Namibia a Phrifysgol Caerdydd, yn ymwneud â lleihau tlodi a hybu iechyd a’r amgylchedd, lle’r oedd yn rheolwr prosiect.\nMae gan Nicola brofiad helaeth o weithio yn y sectorau datblygu rhyngwladol a chyrff anllywodraethol. Cyn hynny, bu’n gweithio ac yn byw yn Affrica am ugain mlynedd, yn goruchwylio ystod eang o brosiectau a rhaglenni, gan gynnwys gwarchod ardaloedd o goedwig gymunedol mewn perygl yn Ghana, a gweithio gyda chymunedau coedwig yn Nigeria ar fywoliaeth gynaliadwy.\nBydd Nicola yn goruchwylio’r gwaith dydd i ddydd o redeg yr elusen, a’r gwaith o weithredu ein strategaeth pum mlynedd newydd sy’n anelu at wella effaith Maint Cymru ar draws ein prosiectau tyfu coedwigoedd a choed, ein gwaith addysgol a’n hymgyrchoedd eiriolaeth.\nYn sgil ymuno â’r tîm, meddai Nicola:\n“Rwy’n falch iawn o fod yn ymuno â thîm Maint Cymru yn enwedig yn 2020, ar ddechrau’r cyfnod deng mlynedd i weithredu ar newid yn yr hinsawdd.\nRwy’n edrych ymlaen yn arbennig at weithio gyda’n tîm yma yng Nghymru a’n partneriaid anhygoel yn Affrica, Asia a De America sydd ar flaen y gad o ran mynd i’r afael â newid yn yr hinsawdd. Drwy weithio gyda’n gilydd, rwy’n credu y gallwn ysgogi newid go iawn, a fydd o fudd i genedlaethau’r dyfodol gartref ac ar draws y byd.”\nMeddai Peter Davies, Cadeirydd Ymddiriedolwyr Maint Cymru:\n“Rydym yn falch iawn o groesawu Nicola fel ein cyfarwyddwr newydd. Mae ganddi gyfoeth o brofiad fel arweinydd sydd wedi gweithio ar brosiectau datblygu rhyngwladol a chadwraeth coedwigoedd cymunedol, ac mae ganddi ddealltwriaeth o sut mae sefydliadau bach yn gallu sicrhau newid go iawn.\nMae’r elusen wedi ehangu’n sylweddol dros y ddwy flynedd ddiwethaf dan arweinyddiaeth Elspeth Jones, gyda chynllun cyffrous ac uchelgeisiol ar waith ar gyfer y cam nesaf.\nHoffai’r ymddiriedolwyr ddiolch i Elspeth am ei holl waith rhagorol mewn cynyddu effaith yr elusen, a hoffem ddymuno pob llwyddiant iddi yn y dyfodol.”\nMaint Cymru yn cyflwyno cystadleuaeth ffilm fer ryngwladol, Films for the Forest, i bobl yng NghymruDigwyddiad: Uwchgynhadledd Hinsawdd Ieuenctid Cymru – 8 Rhagfyr


Ffermydd y Sir - Powys\nFferm i'w Gosod\nDylai fod gan yr ymgeiswyr y priodweddau canlynol:\nBrwdfrydedd ac ymroddiad i'r diwydiant amaeth\nDigon o adnoddau ariannol\nCefndir profedig ym maes ffermio gyda phrofiad ymarferol a dealltwriaeth drylwyr o reoli busnes fferm\nDull blaengar ac arloesol o ymdrin ag amaethyddiaeth, a'r rhagwelediad i fanteisio ar gyfleoedd busnes ehangach.\nGellir cael rhagor o fanylion a'r manylion llawn am £10 y daliad. Fel arfer, bydd diwrnod gweld penodol lle gall darpar ymgeiswyr edrych ar y fferm, gweld y cyfleusterau a thrafod unrhyw faterion y dymunant eu codi gyda'r Asiant Tir.\nYmweld Trwy Drefniant yn unig\nDylid gwneud cais am y manylion (gan gynnwys eich enw, cyfeiriad a rhif ffôn cyswllt) trwy'r e-bost county.farms@powys.gov.uk.\nBydd manylion sy'n cael eu hanfon trwy'r e-bost ar gael am ddim. Byddwn yn codi £15 am anfon copïau papur.\nFfôn: (01686) 611 812\nDerbyn hysbysiad trwy neges e-bost am y ffermydd a fydd ar gael i'w rhentu cyn bo hir neu os ydych am:\ndderbyn manylion eiddo llenwch y ffurflen hon Gofyn am fanylion (Ffermydd Sirol)\nRhif ffôn:: 01686 611812\nCyfeiriad: County Farms, Kirkhamsfield Depot, Pool Road, Drenewydd, Powys, SY16 3AF


Exodus 38 (BNET) - Bible Society\nExodus 38 BNET\n1Yna dyma feʼn gwneud yr allor i losgiʼr aberthau. Gwnaeth hi o goed acasia, yn ddau pwynt dau metr sgwâr, ac yn un pwynt tri metr o uchder. 2Gwnaeth gyrn ar bedair cornel yr allor, yn un darn gydaʼr allor ei hun. Yna ei gorchuddio gyda phres. 3Pres ddefnyddiodd i wneud yr offer i gyd hefyd – y bwcedi lludw, rhawiau, powlenni taenellu, ffyrc, aʼr padellau tân. 4Yna gwnaeth y gratin, sef rhwyll wifrog o bres o dan silff yr allor, hanner ffordd i lawr. 5A gwnaeth bedwar cylch iʼw gosod ar bedair cornel y gratin, i roiʼr polion drwyddyn nhw. 6Yna gwnaeth y polion allan o goed acasia, aʼu gorchuddio nhw gyda phres. 7Yna gwthiodd y polion drwyʼr cylchoedd bob ochr iʼr allor, iʼw chario hi. Roedd yr allor yn wag y tu mewn, wediʼi gwneud gyda planciau o bren.\n8Yna gwnaeth y ddysgl fawr bres aʼi stand bres allan o ddrychau y gwragedd oedd yn gwasanaethu wrth y fynedfa i babell presenoldeb Duw.\n9Yna gwnaeth yr iard. Roedd yr ochr ddeheuol yn bedwar deg pedwar metr o hyd, aʼr llenni wediʼu gwneud oʼr lliain main gorau. 10Roedd yna ddau ddeg postyn yn sefyll mewn dau ddeg o socedi pres, a bachau ar ffyn arian i ddal y llenni. 11Aʼr un fath ar yr ochr ogleddol. 12Ar ochr y gorllewin, dau ddeg dau metr o lenni, gyda deg postyn yn sefyll mewn deg o socedi pres, gydaʼr bachau aʼr ffyn arian. 13-15Ar y tu blaen, yn wynebuʼr dwyrain, dau ddeg dau metr eto – chwe pwynt chwe metr o lenni, gyda tri postyn mewn tair soced bres, bob ochr iʼr giât. 16Roedd y llenni o gwmpas yr iard i gyd wediʼu gwneud oʼr lliain main gorau. 17Y socedi yn bres. Y bachau aʼr ffyn yn arian. Top y polion wediʼu gorchuddio gydag arian, a rhimyn o arian yn rhedeg o gwmpas y polion.\n18Roedd y sgrîn o flaen y fynedfa yn naw metr o hyd – llenni wediʼu gwneud oʼr lliain main gorau ac wediʼu brodio gydag edau las, porffor a coch. Fel llenniʼr iard ei hun, roedden nhwʼn ddau pwynt dau metr o uchder, 19ac yn cael eu dal ar bedwar polyn mewn pedwar soced bres. Roedd y bachau aʼr ffyn yn arian, ac roedd top y polion wediʼu gorchuddio gydag arian. 20Roedd pegiau y Tabernacl aʼr iard oʼi gwmpas wediʼu gwneud o bres.\n21Dyma restr lawn oʼr hyn gafodd ei ddefnyddio i wneud Tabernacl y Dystiolaeth. Moses oedd wedi gorchymyn cofnodiʼr cwbl; aʼr Lefiaid, dan arweiniad Ithamar, mab Aaron yr offeiriad, wnaeth y gwaith. 22Gwnaeth Betsalel, mab Wri ac ŵyr i Hur, o lwyth Jwda, bopeth yn union fel roedd yr ARGLWYDD wedi gorchymyn i Moses. 23Ac roedd Oholiab fab Achisamach o lwyth Dan yn ei helpu. Roedd Oholiab yn grefftwr, yn ddyluniwr, ac yn brodio lliain main gydag edau las, porffor a coch.\n24Aur: 1,000 cilogram – dymaʼr holl aur gafodd ei ddefnyddio i wneud popeth yn y cysegr (Yr aur oedd wediʼi gyflwyno yn offrwm iʼw chwifio o flaen yr ARGLWYDD)\n25Arian: bron 3,500 cilogram – dymaʼr arian gafodd ei gyfrannu gan y bobl. 26Roedd hyn yn hanner sicl (bron yn chwe gram o arian) gan bawb dros ugain oed gafodd ei gyfrif – sef 603,550 o ddynion.\n27Cafodd 3,300 cilogram oʼr arian ei ddefnyddio i wneud y socedi i bolion y cysegr, aʼr socedi iʼr llen arbennig – cant o socedi yn dri deg tri cilogram yr un. 28Yna defnyddiodd y gweddill oʼr arian i wneud y ffyn aʼr bachau i ddal y llenni, ac i orchuddio top y polion.\n29Pres: bron 2,500 cilogram – (sef y pres gafodd ei gyflwyno yn offrwm iʼw chwifio o flaen yr ARGLWYDD) 30Cafodd hwn ei ddefnyddio i wneud socedi iʼr fynedfa i babell presenoldeb Duw, yr allor bres, y gratin iddi, offer yr allor i gyd, 31y socedi o gwmpas yr iard, aʼr socedi iʼr fynedfa iʼr iard, a hefyd pegiau y Tabernacl aʼr iard oʼi gwmpas.


Clwb Sadwrn Cenedlaethol - Gwyddoniaeth 2019 - First CampusClwb Sadwrn Cenedlaethol - Gwyddoniaeth 2019 - First Campus\nClwb Sadwrn Cenedlaethol – Gwyddoniaeth 2019\nHafan Prosiectau Clwb Sadwrn Cenedlaethol – Gwyddoniaeth 2019\nO ddydd Sadwrn yr 2il o Chwefror 2019, bydd First Campus ym Mhrifysgol Metropolitan Caerdydd yn cynnal Clwb Sadwrn Cenedlaethol – Gwyddoniaeth (Gwyddoniaeth, Chwaraeon a Thechnolegau) fel rhan o rwydwaith cenedlaethol a grëwyd gan y Sorrell Foundation ac a gynhelir gan The Saturday Club Trust. Mae’r Clwb yn rhoi cyfle unigryw i bobl ifanc ym mlwyddyn 9, 10 ac 11 i astudio Gwyddoniaeth bob bore Sadwrn yn eu coleg, prifysgol neu amgueddfa leol, yn rhad ac am ddim.\nY nod yw meithrin doniau’r bobl ifanc a rhoi hwb i’w hyder a hunan-barch. Y llynedd, bu dros 1,250 o bobl ifanc ledled y DU gymryd rhan mewn Clwb Sadwrn lleol, gan roi blas iddynt ar fywyd myfyrwyr ynghyd â dealltwriaeth o’r cyfleoedd newydd a all ddod trwy addysg bellach ac uwch, yn ogystal â helpu i wella eu gwaith ysgol.\nMae’r Clwb yn cynnig hyd at 13 wythnos o ddosbarthiadau ysbrydoledig dros y misoedd nesaf, gan gyflwyno amrediad eang o wahanol ddisgyblaethau gan ddefnyddio ein cyfleusterau arbenigol megis Canolfan Fwyd Ddiwydiannol Zero2Five, sydd â becws ac uned melysion. Labordai gwyddoniaeth i ddadansoddi bwyd, microbioleg a gwyddorau biofeddygol. Yr Arena Athletau Dan Do Genedlaethol (NIAC), campfeydd a labordai ar gyfer gwyddorau chwaraeon a seicoleg. Yn ogystal â Labordy Roboteg EUREKA sef y ganolfan ymchwil arloesol sy’n rhan o’r Ysgol Technolegau.\nMae aelodau’r clwb hefyd yn ymweld â rhai o amgueddfeydd gorau Llundain ac yn arddangos eu gwaith yn eu Sioe Haf eu hunain yn Somerset House, Llundain. Maen nhw’n cael cyfle i fynychu Dosbarth Meistr ysbrydoledig gydag un o ffigurau blaenllaw’r diwydiant yn y DU.\nMae’r Clwb yn addas ar gyfer bechgyn a merched o bob gallu sydd â diddordeb mewn Gwyddoniaeth. Yn benodol, hoffem annog cymysgedd da o fechgyn a merched ymhlith yr aelodau a gweld pobl ifanc ddifreintiedig yn buddio o’r cyfle. Dywedodd un aelod a fynychodd y Clwb y llynedd: “Cefais lawer o help a chyngor gan diwtoriaid y Clwb Sadwrn ar sut i wella fy ngwaith. Maen nhw wedi rhoi dealltwriaeth a mwynhad newydd i mi ar gyfer y pwnc ac wedi cael dylanwad mawr ar fy ngyrfa yn y dyfodol.”\nClwb Sadwrn Cenedlaethol – Gwyddoniaeth 2019 1\nClwb Sadwrn Cenedlaethol – Gwyddoniaeth 2019 2\n09 Chwefror 2019\nClwb Sadwrn Cenedlaethol – Gwyddoniaeth 2019 3\nClwb Sadwrn Cenedlaethol – Gwyddoniaeth 2019 4\nClwb Sadwrn Cenedlaethol – Gwyddoniaeth 2019 5\n09 Mawrth 2019\nClwb Sadwrn Cenedlaethol – Gwyddoniaeth 2019 6\nClwb Sadwrn Cenedlaethol – Gwyddoniaeth 2019 7\nClwb Sadwrn Cenedlaethol – Gwyddoniaeth 2019 8\nClwb Sadwrn Cenedlaethol – Gwyddoniaeth 2019 9\n06 Ebrill 2019\nClwb Sadwrn Cenedlaethol – Gwyddoniaeth 2019 10\nClwb Sadwrn Cenedlaethol – Gwyddoniaeth 2019 11\nClwb Sadwrn Cenedlaethol – Gwyddoniaeth 2019 12


www.gwales.com - 9781848510173, Teulu Lòrd Bach\nNofel uchelgeisiol yn cwmpasu pedair cenhedlaeth a phedwar rhyfel yn ystod yr ugeinfed ganrif. Wrth i feibion Blaendyffryn wynebu eu ffawd, boed honno yn y chwarel, yn y fyddin, yn y lofa neu yn y llu awyr, rhaid iddynt fod yn ddewr, bob un yn ei ffordd ei hun. Ond meistres greulon yw ffawd, fel y gŵyr teulu Lòrd Bach yn dda.\nAn ambitious novel encompassing four generations and four wars in the 20th century. While the sons of Blaendyffryn have to face their fate, whether they're at the quarry, in the army, down the coal-mine or in the air force, they must be brave, each one of them in their own way. But fate is such a brutal force, as the Lòrd Bach family already know.\nMae nofel ddiweddaraf Geraint V. Jones yn nofel a hanner. Yn bedair nofelig mewn un, bron, wrth i’r awdur adrodd hanes pedair cenhedlaeth o fewn yr un teulu, gan rychwantu’r ugeinfed ganrif. Yn ogystal â bod yn hanes ‘Teulu Lòrd Bach’, mae hi hefyd yn hanes cymuned a rhyfel a dirywiad crefydd, iaith a diwylliant.\nNid ei bod yn nofel sy’n sentimentaleiddio am y gorffennol. I’r gwrthwyneb, ceir yma ddarlun realistig o galedi teuluoedd yn nhref chwarelyddol Blaendyffryn, sy’n seiliedig ar Flaenau Ffestiniog (pam trafferthu newid yr enw, dwn i ddim). Mae’r rhan gyntaf yn bennaf o safbwynt y fam, Alis Lòrd Bach, ac yn cyfleu cymuned glòs, dlawd ond ddiwylliedig, yn gyforiog o iaith lafar a thermau Cymraeg dilychwin. Y mae hefyd yn delio ag effeithiau erchyll y Rhyfel Byd Cyntaf.\nShellshock ei frawd Rhys, a chanlyniadau trychinebus hynny, sy’n peri i Ifan Lòrd Bach ddewis bod yn wrthwynebwr cydwybodol yn yr Ail Ryfel Byd, gan orfod dioddef sen a gwawd llawer am fod yn ‘conshi’, er bod rhai yn ei barchu am ei safiad.\nCyferbynnir hanes brwydr fewnol Ifan a’i ddaliadau yn gelfydd â brwydrau real ei frawd, Huw, sy’n ymuno â’r Llu Awyr ac yn rhan o’r cyrch sy’n bomio Dresden, gan droi ei fywyd yntau ben i waered. Yn wir, mae yna rywbeth Hardy-aidd, bron, yn y modd y mae’r awdur yn pentyrru ergydion hegar bywyd ar ei gymeriadau. Mae ffawd Huw, yr arwr rhyfel dadrithiedig, yn arbennig o ofer a gwaedlyd, ond eto’n gwbwl gredadwy.\nTrist o realistig hefyd ydi’r dirywiad cymdeithasol cyffredinol a ddarlunnir, er i agwedd yr awdur tuag at un cymeriad beri anesmwythyd i mi. Hwyrach mai homoffobia Ifan (ŵyr yr Ifan cyntaf) sy’n gresynu at yr ‘elfen ferchetaidd atgas’ yng nghymeriad ei fab, Arnold, ond teimlais mai cam gwag a diangen ar ran yr awdur oedd cynnwys y cyhuddiad sinistr a wneir yn erbyn y bachgen, heb ychwanegu dim at y stori ond creu hyd yn oed mwy o boen a gofid i deulu Lòrd Bach!\nAt ei gilydd, fodd bynnag, mae hon yn nofel ddarllenadwy, hyderus ac epig ei rhychwant, wedi’i hymchwilio’n fanwl. Ac os oes tueddiad ynddi i fod braidd yn brudd (nad yw’n fawr o syndod, o bosib, â hithau’n rhychwantu’r ganrif fwyaf treisgar erioed), o leia mae yna lygedyn o obaith ar ei diwedd!\nCANRIF, CYMUNED A CHWE CHENHEDLAETH\nUn teulu, eu helyntion, ac effaith y byd mawr tu allan arnyn nhw a’u cymuned glos yw calon nofel newydd yr awdur amryddawn Geraint V. Jones. Hon ei ddegfed nofel i oedolion, yn cynnwys tair a gipiodd Wobr Goffa Daniel Owen, Teulu Lord Bach, o bosib, yw’r mwyaf uchelgeisiol ohonynt.\nGan ganolbwyntio ar bedwar unigolyn o blith cenedlaethau’r teulu Huws, mae’r nofel yn ein tywys drwy ganrif yn eu hanes; drwy’r caledi, dau Ryfel Byd, dirywiad crefydd, Thatcheriaeth a Llafur Newydd, a’r cyfan o stryd fechan Lord Bach, yn nhref Blaendyffryn, yng nghanol chwareli Gogledd Cymru.\nDechreuwn â chymeriad Alis Lord Bach grefyddol, ei hymgais i wneud synnwyr o gyfrinachau cymhleth ei gorffennol, ac ymdopi ag iechyd meddwl ei mab wedi iddo ddychwelyd o’r ffosydd yn Ffrainc. Symudwn wedyn at ei mab ieuengaf, Ifan, sy’n gorfod cwestiynu’i foesoldeb a’i egwyddorion wrth wynebu gorfodaeth i fynd yn sowldiwr, fel ei frawd mawr, ond i’r Ail Ryfel Byd y tro hwn. Wrth i’w grefydd ei ymatal rhag lladd ei gyd-ddyn, gwêl ei gymdeithas ei hun yn troi cefn arno.\nMeddai Bethan Mair golygydd y gyfrol, “Mae’r profiade’n rhai gerwin dros ben.... mae’r creulondeb mae Ifan yn ’i wynebu fel gwrthwynebydd cydwybodol y peth mwyaf erchyll yn y nofel.”\nSymudwn wedyn at Huw, nai Ifan, a benderfynodd fynd i’r awyrlu, yn groes i ddymuniad ei ewythr, a chael ei anafu’n ddifrifol a’i gymryd yn garcharor. Yn ei stori o, gwelwn ganlyniadau hynny; y sgileffeithiau ar ei iechyd, yn gorfforol ac yn feddyliol, ac un fu unwaith mor siriol bellach yn sur. Gorffennwn â’i nai yntau, Arthur, mab Ifan, sydd wedi penderfynu gadael Blaendyffryn a magu ei deulu ym Mangor. Wrth i newidiadau mawr ddigwydd mewn cymdeithas, felly hefyd ar deulu Lord Bach, eu plant, a phlant eu plant. Gyda phob cenhedlaeth o’r Huwsus mae penderfyniadau gwleidyddol bydeang yn effeithio’n uniongyrchol arnyn nhw, ar eu daliadau a’u dewisiadau.... yn union fel y gwnaeth ar ein teuluoedd ni ein hunain, bob un.\n“Stori teulu Lord Bach yw stori Blaendyffryn, a stori Blaendyffryn yw stori Cymru,” ychwanega Bethan Mair.\nMeddai Geraint V. Jones, “Mi fues i’n chwara’ â’r syniad o sgwennu nofel efo’r Rhyfel Byd Cynta’n gefndir iddi, ond dyma fi’n meddwl wedyn ‘be am gael nofel sy’n rhychwantu cyfnod, sydd gobeithio yn dangos fel mae petha’ wedi newid, fel mae agwedda’ pobol wedi newid, fel mae bywyda’ pobol wedi newid.”\nYn wir, bu’r nofel a’i chymeriadau yn ymhél yn ei ben am fisoedd lawer cyn iddo fod yn barod i’w hysgrifennu, nes yn y diwedd teimlo bod rhaid cychwyn arni o ddifri: “Os nad ydi stori’n gadael llonydd i rywun, yna mae’n rhaid i rywun ffeindio ffor’ i’w rhoi hi ar bapur,” esboniai’r awdur.\nWedi derbyn grant ‘Cymru Greadigol’ gan Gyngor y Celfyddydau, am ‘Waith Creadigol Uchelgeisiol’, galluogwyd yr awdur i fynd ati â’r dasg o ymafael yn yr holl waith ymchwil a aiff i mewn i nofel hanesyddol fel hon: “Ffrwyth y gwaith hwnnw yw’r nofel,” atega Bethan Mair. “Ma’ lot fawr o waith ymchwil wedi mynd i gael cefndir y Rhyfel Byd Cynta’ a’r Ail Ryfel Byd yn iawn gan Geraint ac, er ’i fod e’n un sy’n dod o Flaenau Ffestiniog, ma’ gwaith ymchwil ynglŷn â Blaena wedi mynd i mewn iddi hefyd. Ond y petha mwya’ uchelgeisiol, wrth gwrs, yw’r sgôp a’r hyd, gyda’r nofel yn ymestyn dros 650 o dudalennau.”\nEr mai tref ddychmygol yw Blaendyffryn, lleoliad y nofel, mae’r awdur ei hun yn cyfaddef ei bod yn bur amlwg ar ble y mae’r dref honno wedi’i selio: “Dychymyg llwyr ydi’r nofel, ond does ’na ’m llawar o amheuaeth lle ydi Blaendyffryn,” meddai Geraint V. Jones. “Mae Blaenau Ffestiniog yn gymaint rhan ohona i, ac mae ei hysbryd ynghlwm â’r straeon a’r cymeriadau fel ei gilydd. Ond rhaid pwysleisio mai cip fechan yn unig sydd yma o’r gymdeithas dwi’n ei chofio ac fel dwi’n ’i dychmygu hi yng nghyfnod fy nheidia a’m neinia,” meddai Geraint.\nYchwanega Bethan Mair, “Mae Blaendyffryn bron a bod yn gymeriad mor gryf ag aelodau unigol o’r teulu. Ac yn yr un modd ag y mae’r teulu’n dirywio, mae’r gymuned yn newid hefyd... ac yn chwalu.”\nMae yma nofel fawr, ag ynddi gyfoeth o hanes a phrofiadau cenedl o genedlaethau, dros ganrif a welodd gyni mawr a cholled enbyd. Ond, ar ben popeth, mae’n peri i ni sylweddoli pa mor agos yw’n perthynas ni, o hyd, ag aelodau a welodd fywyd tebyg iawn i Deulu Lord Bach.\nDiweddarwyd ar 15 Mehefin 2009\nRhoddodd Trefor Lewis o Pontyberem i'r teitl yma ac ysgrifennodd:\n"Ers darllen Semtecs, rwy'n ffan mawr o waith Geraint V. Jones. Ni chefais fy siomi gyda'r nofel ddiweddaraf. Nofel sy'n anodd ei rhoi i lawr, ac yn sicr fe'i darllenaf eto. Gallai fod yn llyfr gosod mewn ysgol neu goleg oherwydd yr ysgrifennu gafaelgar sy'n gosod dyn yn y fan a'r lle. Gwych! Dim amheuaeth  5 seren. Edrych ymlaen at y nofel nesaf. Tybed a yw Semtecs yn dal yn fyw?"\nRhoddodd Menna Evans o Yr Wyddrgrug i'r teitl yma ac ysgrifennodd:\n"Cefais sioc o weld pa mor drwchus oedd y nofel hon! Ond ar ôl i mi ddechrau ei darllen, doedd hi ddim yn hawdd ei rhoi i lawr. Nofel wych, afaelgar, realistig. Dwi wedi dysgu llawer wrth ddarllen y nofel ac fe wnaeth hi hefyd ddwyn llawer o atgofion yn ôl i mi gan fy mod i'n un o blant y Blaenau. Diolch am yr holl waith ymchwil yn seiliedig ar y gwahanol gyfnodau ac am ddod â'r dref yn fyw i mi yng nghyfnod fy rhieni a'u rhieni hwy. Gobeithio bydd y nofel ar restr Llyfr y Flwyddyn. Llongyfarchiadau!"


diffiniad NUSL: Llynges labordy gadarn tanddwr-Naval Underwater Sound Laboratory\nHafan › Llythyrau 4 › NUSL › Llynges labordy gadarn tanddwr\nNUSL: Llynges labordy gadarn tanddwr\nBeth mae NUSL yn ei olygu? Mae NUSL yn sefyll am Llynges labordy gadarn tanddwr. Os ydych yn ymweld â'n fersiwn di-Saesneg ac eisiau gweld y fersiwn Saesneg o Llynges labordy gadarn tanddwr, sgroliwch i lawr i'r gwaelod a byddwch yn gweld ystyr Llynges labordy gadarn tanddwr yn Saesneg iaith. Cofiwch fod y talfyriad o NUSL yn cael ei ddefnyddio'n eang mewn diwydiannau fel bancio, cyfrifiadureg, addysg, cyllid, llywodraethol, ac iechyd. Yn ogystal â NUSL, efallai fod Llynges labordy gadarn tanddwr yn fyr am acronymau eraill.\nNUSL = Llynges labordy gadarn tanddwr\nChwilio am ddiffiniad cyffredinol o NUSL? Mae'r NUSL yn golygu Llynges labordy gadarn tanddwr. Rydym yn falch o restru acronym NUSL yn y gronfa ddata fwyaf o fyrfoddau ac acronymau. Mae'r ddelwedd ganlynol yn dangos un o ddiffiniadau NUSL yn Saesneg: Llynges labordy gadarn tanddwr. Gallwch lawrlwytho'r ffeil delwedd i'w hargraffu neu ei hanfon at eich ffrindiau drwy e-bost, Facebook, Twitter, neu TikTok.\nYstyron NUSL yn Saesneg\nFel y soniwyd uchod, defnyddir NUSL fel acronym mewn negeseuon testun i gynrychioli Llynges labordy gadarn tanddwr. Mae'r dudalen hon i gyd yn ymwneud â'r acronym NUSL a'i ystyron fel Llynges labordy gadarn tanddwr. Nodwch nad Llynges labordy gadarn tanddwr yw unig ystyr NUSL. Efallai y bydd mwy nag un diffiniad o NUSL, felly edrychwch ar ein geiriadur am bob ystyr o NUSL un wrth un.\nDiffiniad yn Saesneg: Naval Underwater Sound Laboratory\nYstyriaethau eraill NUSL\nAr wahân i Llynges labordy gadarn tanddwr, mae gan NUSL ystyron eraill. Maent wedi'u rhestru ar y chwith isod. Sgroliwch i lawr a chliciwch i weld pob un ohonynt. Ar gyfer pob ystyr o NUSL, cliciwch "mwy ". Os ydych yn ymweld â'n fersiwn Saesneg, ac eisiau gweld diffiniadau o Llynges labordy gadarn tanddwr mewn ieithoedd eraill, cliciwch y ddewislen iaith ar y gwaelod dde. Byddwch yn gweld ystyron Llynges labordy gadarn tanddwr mewn llawer o ieithoedd eraill megis Arabeg, Daneg, Iseldireg, Hindi, Siapan, Corëeg, Groeg, Eidaleg, Fietnameg, ac ati.\nYsgol gyfraith Prifysgol atmosfferig\nLabordy gwyddoniaeth tanddaearol Cenedlaethol\nLlynges labordy gadarn tanddwr\n‹ ac at ddibenion eraill


1 Corinthiaid 8 BWM - Eithr am yr hyn a aberthwyd i eilunod, - Bible Gateway\n1 Corinthiaid 8\n1 Corinthiaid 71 Corinthiaid 9\n1 Corinthiaid 8 Beibl William Morgan (BWM)\n8 Eithr am yr hyn a aberthwyd i eilunod, ni a wyddom fod gan bawb ohonom wybodaeth. Gwybodaeth sydd yn chwyddo, eithr cariad sydd yn adeiladu. 2 Eithr os yw neb yn tybied ei fod yn gwybod dim, ni ŵyr efe eto ddim fel y dylai wybod. 3 Ond od oes neb yn caru Duw, hwnnw a adwaenir ganddo ef. 4 Am fwyta gan hynny o’r pethau a aberthir i eilunod, ni a wyddom nad yw eilun ddim yn y byd, ac nad oes un Duw arall ond un. 5 Canys er bod rhai a elwir yn dduwiau, pa un bynnag ai yn y nef ai ar y ddaear, (megis y mae duwiau lawer, ac arglwyddi lawer,) 6 Eithr i ni nid oes ond un Duw, y Tad, o’r hwn y mae pob peth, a ninnau ynddo ef; ac un Arglwydd Iesu Grist, trwy yr hwn y mae pob peth, a ninnau trwyddo ef. 7 Ond nid yw’r wybodaeth hon gan bawb: canys rhai, a chanddynt gydwybod o’r eilun hyd y pryd hyn, sydd yn bwyta fel peth a aberthwyd i eilunod; a’u cydwybod hwy, a hi yn wan, a halogir. 8 Eithr nid yw bwyd yn ein gwneuthur ni yn gymeradwy gan Dduw: canys nid ydym, os bwytawn, yn helaethach; nac onis bwytawn, yn brinnach. 9 Ond edrychwch rhag mewn un modd i’ch rhyddid hwn fod yn dramgwydd i’r rhai sydd weiniaid. 10 Canys os gwêl neb dydi sydd â gwybodaeth gennyt, yn eistedd i fwyta yn nheml yr eilunod, oni chadarnheir ei gydwybod ef, ac yntau’n wan, i fwyta’r pethau a aberthwyd i eilunod; 11 Ac a ddifethir y brawd gwan trwy dy wybodaeth di, dros yr hwn y bu Crist farw? 12 A chan bechu felly yn erbyn y brodyr, a churo eu gwan gydwybod hwy, yr ydych chwi yn pechu yn erbyn Crist. 13 Oherwydd paham, os yw bwyd yn rhwystro fy mrawd, ni fwytâf fi gig fyth, rhag i mi rwystro fy mrawd.